Pengakuan Aishah Dan Ammar, Anak Pasangan Shalwati Dan Azizul, Atas Hukuman Penjara Di Sweden.

Ramai sudah tahu, mahkamah Sweden telah membuat keputusan drastik dengan memenjarakan Shalwati dan Azizul. Walaupun ramai yang memprotes dan tidak setuju, rakyat Malaysia perlu menerima keputusan itu dengan sepenuh hati.
Mungkin topik ini nampak lain daripada biasa. Namun, ia menyentuh cabaran ‘parenting’ pada zaman sekarang. Zaman dahulu, ramai tidak kisah jika ‘dibelasah’ oleh ibu-bapa sendiri. Kalau cikgu di sekolah pukul sekalipun, ibu-bapa zaman dahulu siap berterima-kasih lagi dengan cikgu tersebut.

Malahan, ramai yang sudah lali dengan pukulan dari tali-pinggang dan rotan nipis yang cukup memeritkan. Ada juga yang berkata, “Kalau bapak aku tak pukul aku dulu, entah apa la nak jadi aku sekarang. Memang degil betul aku dulu. Ada hikmahnya juga ya”.
Tepuk dada, tanya diri sendiri. Mari kita tonton video dibawah, ehsan Astro Awani di YouTube. Nilaikan dan kongsikan pendapat anda.

Sumber: Astro Awani


Ibu Ini Kongsi Pengalaman Ajar Anak Disleksia Hingga Hafal 8 Juzu’ Quran

Perkongsian kali ini adalah daripada Puan Norlela Khalidah Darmin tentang pengalaman ajar anak disleksia dan membesarkan mereka. Bukan seorang, tetapi beliau diuji dengan dua orang anak dislekia.
Entri beliau yang pernah dimuatnaik di Facebook peribadinya sangat meyentuh hati dan memberi inspirasi kepada orang ramai.

Semoga ia dapat menjadi insprasi dan peniup semangat bagi ramai lagi ibu bapa di luar sana yang mempunyai cabaran yang sama.
Jom ikuti kisah beliau.

Malu Ada Anak OKU?
Tiada siapa yang nak anak yang di lahirkan OKU. (Antara anak2 yang boleh didaftarkan sebagai OKU ini apabila mereka mempunyai simptom ADHD, Disleksia, Autisme, Sindrom Down, dll)

Bagi yang mengalami disleksia, kita hanya boleh kenal pasti bila anak-anak mula masuk sekolah. Terutamanya apabila dia tak boleh membaca dan ketinggalan berbanding kawan-kawannya.
Apa itu disleksia? Ia adalah reading disorder atau kesukaran membaca. Faktor? Genetik, persekitaran, dan lain-lain. Mereka nampak tulisan terbalik. Macam mana kita tengok kat cermin tulisan, macam tulah mereka nak digest membaca! Memang susah!
Foto Kredit: bbc.com
Dua Orang Anak Disahkan Disleksia
Semasa dengan anak pertama, orang pesan jangan pressure mereka, biar enjoy alam kanak-kanak.
Maka, saya biarkan sehinggalah Darjah 1 akhir masih tak boleh membaca.
Timbul juga rasa pelik apabila tulisannya terbalik-balik. Kami bawa jumpa pakar dan sahihlah bahawa anak pertama kami dyslexic kid.
Anak ke 2 – OK, tiada masalah pembelajaran.
Anak ke 3 – Allah uji juga anak disleksia. Nampak macam bijak sangat kalau bercakap, tapi gagal menyambung suku kata & terbalik-balik tulisannya.
Anak sulung Puan Norlela yang disahkan disleksia. / Foto Kredit: Facebook Puan Norlela Khalidah Darmin
Pengalaman Ajar Anak Disleksia – Anak Sulung
Saya dan suami menggunakan kaedah cuba jaya dalam mengajar anak pertama.
Memang cikgu selalu komen, “anak puan lemah”. Namun saya dan suami cuba terangkan pada cikgu dan membuat keputusan untuk tidak menghantar dia ke sekolah pendidikan khas. Kami memberi motivasi sendiri, ajar anak disleksia kami sendiri sebab kalau dihantar tuisyen dia akan menangis.
Video paling dia suka tengok video Saiful Nang:
https://m.youtube.com/watch?v=pBeHHf-3LeE
Kami masukkan anak sulung ke competition, Alhamdulillah dapat hadiah RM 30k Dutch Lady Dana Inspirasi.
Kami juga hantar ke kelas Dr Lawrence dan Dr Azizan. UPSR alhamdulillah dapat 2A 3B walaupun Darjah 5 masih merangkak membaca.
Kelas mengaji walaupun dah khatam, kami tetap hantar ke Ustaz Shah, biar Al Quran membantu dia overcome disleksia.
Selepas dikeluarkan Madrasah Nasihun Amin, anak saya menyambung pengajian di Pondok As Salam. Di Madrasah Nasihun Amin, dia dibuli, tapi sebenarnya Madrasah ni ok ?. Dalam 5 bulan dapat hafaz 4 juzu’. Cuma bagi ibu bapa yang nak hantar ke madrasah, kena faham, ustaz sukar membendung gejala buli di madrasah sebab madrasah antara ‘option’ akhir bila anak-anak dibuang sekolah.
Terkini, anak sulung saya sudah habis menghafal 8 juzu’ di Akademi Darul Huffaz & insya Allah akan saya hantar ke Mesir untuk mendalami Al-Quran & Bahasa Arab sebagai terapi disleksia.
Saya percaya Al-Quran sebagai rawatan ketajaman minda mereka.
Puan Norlela bersama 3 orang anaknya. 2 daripadanya disahkan disleksia.

Anak ketiga Puan Norlela yang juga mengalami disleksia.
Pengalaman Ajar Anak Disleksia – Anak Bongsu
Adam tulis terbalik, ada masalah fokus, gagal menyambung suka kata. Setiap hari teacher di Smart Reader buat additional class selama sejam untuk membantu anak-anak yang ada masalah membaca, di samping saya menghantar Adam ke Dyslexia Centre.
Alhamdulillah Smart Reader Kids banyak membantu, selain tu kami hantar tuisyen membaca dengan Teacher Jas Rahmatt, dan Pusat Disleksia Setia Tropika. Banyak improvement.
Kosnya per sesi RM 120 x 2 sesi seminggu. Jadi, sebulan dalam RM 1000. Bagi ibu bapa yang kurang berkemampuan, boleh hubungi PDM – Persatuan Disleksia Malaysia.
3 tahun adam belajar di Smart Reader Kids. Pengalaman anak pertama di tadika lain sungguh berbeza cara Smart Reader menangani anak-anak yang ada masalah pembelajaran.
Kini, Adam sudah pun graduate dengan keadaan sudah pandai membaca, sudah naik Al-Quran. ( yang ini combination antara ustazah & silibus Smart Reader Tadris – versi islamik)

Selain Bill Gates, Steve Jobs dan ramai lagi orang ternama turut mengalami disleksia. / Foto Kredit: aib.edu.au
Anak Disleksia Juga Berpotensi Jadi Orang Hebat!
Jadi ibu bapa janganlah sedih kalau anak2 di label bodoh di sekolah, mungkin mereka mempunyai masalah learning disability.
Tak boleh juga nak salahkan cikgu, kerana mereka ada ramai pelajar yang nak di bimbing.
Rajin-rajin membaca untuk kenal pasti simptom kekurangan anak-anak. Di sebalik kekurangan itu, boleh motivasikan mereka untuk jadi hebat! Buktinya, ramai orang-orang yang ternama juga mengalami disleksia.
Anak-anak adalah anugerah Allah, sebaik-baik amanah. Insya Allah Allah takkan memberatkan kita dengan ujianNya.
Alhamdulillah Allah uji, pada masa yang sama Allah beri rezeki masa & kewangan untuk membesarkan mereka.
DYSLEXIA IS GENIUS! Allah Ya Alim Ya Hakim Ya Rashid, Maha Bijaksana & Maha Mengetahui.

Sila share ya sahabat-sahabat jika rasa ia bermanfaat. Rasa terpanggil untuk menulis sebab dah pernah lalui perasaan sedih dan buntu semasa ajar anak disleksia saya yang sulung. Apabila dah kenal pasti masalah, mudah untuk kita redha dan dapat atasi masalah dengan baik.

*Puan Norlela Khalidah Darmin adalah perunding unit amanah di Public Mutual, asalnya jurutera tetapi berhenti kerja kerana ingin menumpukan perhatian kepada anak-anak sambil ada pendapatan. Kini mempunyai kerjaya yang lebih fleksibel. Blog kerjaya konsultansi unit amanah beliau adalah www.jplatinumconsultant.com


Pengalaman Ala Filem Jumanji, Mai Ke Lost World Of Tambun, Tips Dapat Tiket Murah Pun Ada

“Ibu, bila nak bawa adik mandi kolam?” ?? Aduh, dia dah bagi soalan cepumas tu. Cuti sekolah ni bawa anak pergi mandi-manda seronok juga. Pilihan tepat adalah Lost World of Tambun, Ipoh! Ada water park, amusement park, tin valley, tiger valley, petting zoo, adventure park dan banyak lagi. ?

Kat sini pun ada hotel, kolam air panas dan spa untuk tenangkan fikiran. Memang enjoy habis! Untuk pengetahuan anda, bermula 25 November 2017 hingga 1 Januari 2018, ada event Lost World POW Holidays di Lost World of Tambun. Banyak benda menarik, antaranya…
MEET AND GREET DENGAN KARAKTER CARTOON NETWORK KEGEMARAN ANDA

Kenal karakter The Powerpuff Girls dan Ben 10? Kedua-dua ni hero kartun tau. Admin dulu suka gila Powerpuff Girls. Sebab comel sangat. Ben 10 pula hensem. Hehe. Mereka akan bersama anda di Lost World of Tambun. Anak-anak juga boleh bergambar dengan karakter kegemaran mereka. Mesti mereka suka punya. ?

Nak jumpa karakter kegemaran anda tapi takut terlepas sesi? Jangan risau! Akan ada 4 sesi setiap hari untuk melihat The Powerpuff Girls dan Ben 10 menari untuk menghiburkan anda. Joget sekali dengan mereka, baru sporting! ??

Selain itu, ada special treat. Anda boleh beli popcorn ? dan gula-gula kapas di Lost World Coffee. Yummy! Sambil-sambil tu boleh shopping di POW SHOP. Ada patung, alat permainan, kasut dan pakaian. Boleh beli untuk jadikan kenangan. ?
PEMANDANGAN YANG CANTIK, MEMANG WOW!

Fuh… Memang cantiklah pemandangan kat Lost World of Tambun ni. Anda pasti kagum dengan tempat ni. Sangat sesuai untuk anda luangkan masa bersama keluarga. Terdapat patung The Powerpuff Girls dan Ben 10 di Toon City, Riverside. Pokok Krismas setinggi 20 kaki pun ada di Malayana Village. ?

Banyak game menarik yang anda boleh cuba, antaranya Giant Jenga, Giant Snakes & Ladders, Giant Slingshot, Shuttle Smash, Wheel of Power dan Slow & Steady. Semuanya menguji kepekaan anda. Memang seronok bila main dengan keluarga.
JOIN LOST WORLD OF TAMBUN – ETS SELFIE CONTEST, HADIAH LUMAYAN!

Dah mula! Lost World Of Tambun-ETS Selfie Contest dianjurkan sehingga 31 Disember 2017. Hanya perlu ambil gambar di mana-mana poster Lost World POW Holidays dan berdiri di 6 stesen ETS (KL Sentral , Gemas, Ipoh, Sungai Petani, Butterworth, Padang Besar) dan hantar gambar dengan ID tiket ETS di laman web ini.

Hadiah pun lumayan! Pemenang mingguan akan dapat penginapan dua hari satu malam di Lost World Glamping untuk dua dewasa dan dua kanak-kanak serta tiket kereta api ETS pulang ke Padang Besar. Sepuluh hadiah konsol mingguan untuk empat tiket masuk ke Lost World Of Tambun (dua dewasa dan dua kanak-kanak) juga boleh dimenangi. Wuuu…
BELI TIKET SECARA ONLINE, BOLEH DAPAT DISKAUN 35%

Nak rasakan pengalaman penuh aksi dan pengembaraan ala filem Jumanji, Lost World of Tambun memang pilihan tepat. Ia terletak di Ipoh dengan keindahan alam semula jadi. Tiket mahal? Beli online je. Anda boleh nikmati diskaun 35% jika beli secara online. ?

Nak info lanjut? Boleh login ke laman web Lost World of Tambun atau hubungi pihak mereka di talian +605542 8888. Jangan lupa like dan follow mereka di Facebook Lost World of Tambun untuk ketahui perkembangan terkini.
Anak-anak anda mesti tak sabar nak main air bukan? Hihi. Mai ajak keluarga dan kawan-kawan pergi Lost World of Tambun di Ipoh ramai-ramai. Buat konvoi sekali. Jom enjoy puas-puas! ?


Pengalaman Anak Buang Tonsil & Berlaku Komplikasi ‘Berdarah’ Selepas Itu

Sakit tekak, tonsil atau tonsilitis ini merupakan antara gejala yang seringkali berlaku dalam kalangan anak-anak dan juga orang dewasa. Mungkin ramai antara kita yang tidak tahu bahawa sakit tonsil ini jika dibiarkan akan menjadi lebih melarat. Begitu juga dengan kisah yang dikongsikan oleh si ibu ini dimana anaknya mengalami muntah darah gara-gara tonsil semakin membengkak dan membesar!
TONSIL, BAHAYA ATAU TIDAK?
Kelmarin, anak saya Alexander Akil (5 tahun) menjalani satu prosedur membuang tonsilnya.. Dan nasib tidak begitu baik, dia mendapat komplikasi selepas pembedahan tersebut. Akil dah lama ada tonsil. Dari kecil. Dalam umur 2-3 tahun dulu dah direfer ke pakar ent, tapi dr pakar kata tunggu dia besar sikit. Semenjak dua menjak ni, hampir setiap bulan dia demam. Dan demamnya sangat tinggi. Selalunya melebihi 39°C. Dan kebanyakan masa memang disebabkan tonsilnya dijangkiti, membengkak dan merah. Rawatan antibiotik perlu diambil.

Nasib baik selalu dapatkan rawatan di klinik yang sama, jadi doktor bertugas perasan rekod akil yang sentiasa demam dan masalah tonsil. Jadi, beliau memberi surat refer ke pakar ent. Saya pun bawa Akil ke Hospital Pakar An Nur, Bangi. Memang perlu dibuang. Tapi dr minta tunggu lagi dua minggu sebab nak betul2 clear dari demam dan sakit. Sampai tarikhnya, seawal 7 pagi admit ke wad, akil menunggu masa untuk masuk dibedah.

Pkl 10.45 mula, tamat dalam 11.30 pagi. Alhamdulillah semua selamat. Oh ya, dr juga buang adenoid di belakang hidung akil. Masa pembedahan tu dr dapati ada adenoid, dr pun buang sekali. Lepas bedah, akil tidur je,tapi akil tidur lama sangat. Dari lepas bedah sampai pukul 4. Tu pun puas kejutkan. Kejap2 je dia bangun merengek, pegang tekak, kata batuk2.. Maknanya dia tak selesa di tekak. Saya ingatkan perkara biasa lepas operate. Rupanya tak. Dia asyik menelan darah rupanya.

ANAK DAH MUNTAH DARAH…
Bila dia bangun, kejap tu, dia muntah darah.. Penuh sekatil.. Memang banyak.. Bukan darah sikit2.. Seperti dicurahkan darahnya..Saya masih ingat, ini kesan bius. Dan darah tu yang dia telan masa operate tadi. Bagi dia kumur dengan air ais, minum air sejuk. Lepas tu bagi makan jelly sikit.. Dia taknak aiskrim lagi. Kejap tu dia muntah lagi. Lagi banyak. Dan semuanya darah. Kebetulan nurse ada masa tu. Ok takpe.. Mungkin kesan bius lagi. Kali ketiga, akil muntah darah lagi. Bukan sikit, tetap juga banyak. Saya tahu ada tak kena. Sebab akil dah mula sangat lemah, buka mata pun tak larat, bibirnya pucat lesi…

Tak lama tu kebetulan dr datang, nurse pun maklumkan perkara ni.. Dr check.. Memang sangat pucat dah masa tu akil. Dr terus kata, ok siap, kita masuk bilik bedah semula. Sekarang juga. Saya berdebar dah. Ni kan prosedur buang tonsil je. Kenapa jadi macam ni. Sementara mereka siapkan bilik bedah, dr menerangkan, jarang sangat komplikasi seleas surgery ni berlaku. Sejak dia di sini, akil ni kes kedua yang ada komplikasi macam ni
Dr perlu siasat punca pendarahan dan hentikan sebelum keadaan lagi teruk. Kebetulan, di luar bilik bedah, akil muntah darah lagi sekali. Depan dr sendiri. Jadi dr dapat tengok darahnya macam mana. Next time kena ambil gambar darah muntah akil tu supaya senang nak explain dr. Sebab dr nak tahu warna darah fresh arau kehitaman. Sebabkan akil asyik muntah darah, dr pakar bius tak boleh bagi bius melalui gas, kena melalui iv kali ni.. Katanya sakit sikit.
DOKTOR DAH JUMPA PUNCA PENDARAHAN
Tapi akil memang tak larat sungguh.. Kena panggil berkali kali untuk dia buka mata.. Saya dah risau sangat. Alhamdulillah tak lama lepas tu, dr dah jumpa punca pendarahan di mana.. Dan berjaya hentikan. Sampai sekarang akil dah ok. Bangun keesokannya, terus mintak makan minum sebab sangat lapar. Saya risau nak bagi makan terus, tapi akil kata tak sakit. Alhamdulillah, kumur dengan air ais, dengan ubat kumur (difflam) , antara cara terbaik untuk cepat sembuhkan luka pembedahan.

Sekarang dia makin sembuh, tapi agak lemah sebab banyak hilang darah. Masih di wad untuk pantauan.. Insyaallah harini discaj. Jangan takut pula untuk bedah buang tonsil, selalunya takde masalah. Nasib akil je kurang baik.komplikasi bleeding. Tapi sangat cepat sembuh lukanya tu..so sepatutnya memang ok.
Ok nak cerita sikit tentang tonsil
Tonsil ni sebenarnya bagus untuk badan kita. Dialah barisan pertahanan pertama untuk melindungi badan kita dari jangkitan. Tapi kadang-kadang dia sendiri boleh dijangkiti dan menyebabkan kita sakit.
Antara tanda-tandanya ialah:
-demam panas (melebihi 39°C selalunya)
-tonsil membengkak, merah dan kadang2 ada putih2 atau nanah
-sakit telinga
-sakit tekak
-susah menelan
-sukar tidur sebab tonsil menghalang laluan pernafasan
-nafas berbau

Kalau selalu sangat dapat tonsilitis, tonsil tersebut berkemungkinan tidak akan mengecil.. Akan statik besarnya walaupun dalam keadaan normal. Bila sakit, bertambah besar dan merah. Dan rupanya penyakit ni boleh berjangkit. Ramai tak tahu. Dan saya pun baru tahu. Selama ni saya fikir, maybe ada kena mengena dengan keturunan. Sebab kalau kita ada tonsil, biasanya anak, adik beradik, mak ayah ada jugak tonsil. Rupanya sebab kita dekat, tak elak diri dari terjangkit dan menjangkiti, sebab tu kena.
Sepatutnya, siapa yang tengah kena jangkitan dan tonsilnya sedang sakit, kena mc. Kalau tak pun , kena tutup mulut bila bersin atau batuk. Jangan berkongsi makanan atau minuman. Cuci tangan. Jangan cium anak. Semua ni punca jangkitan. Sekarang dah tahu, siapa tengah sakit tonsil, elakkan jumpa orang lain. Sampai tonsil tu sembuh. Sekarang saya rasa, sayalah punca akil dapat tonsil dari kecil sebab sampai sekarang saya masih ada masalah ni. Saya pun patut remove nanti.

Ini serius. Orang pandang remeh je penyakit tonsil ni, tapi sebenarnya senang sangat berjangkit kalau tak jaga diri. Dan sakit kalau kena. Lagi2 kalau kes berulang, hampir setiap bulan kena. Seksa sangat. Ok, kalau siapa yang selalu ada masalah tonsil tu, anak ada tonsil, boleh pantau. Kalau kerap sangat, maklumkan dr. Jika perlu, jumpa pakar. Jangan sampai melarat.
Sumber : Nurul Shazalina Zainudin


“Anak baru seorang saja, tapi rasa macam dah tua pula aku ni…”
Sedar tak sedar, tiba-tiba saja bayi yang baru dilahirkan dah semakin besar. Rasa macam baru semalam menyambut kelahiran dan merasai pengalaman anak pertama.

Sekalipun jiwa masing-masing masih ‘muda’, ada perkara yang boleh buat kita rasa ‘tua’ semacam!
11 Tanda Kita Dah Tua, Walaupun Baru Anak Satu
1. Budak-budak Panggil ‘Makcik’ / ‘Pakcik’
Mungkin sebelum ini kita tak biasa dengan gelaran ‘pakcik’, ‘makcik’, ‘uncle’, ‘aunty’ dan sebagainya sebab belum pernah ada anak buah.

Tapi, bila kita keluar terjumpa anak kawan, mulalah mereka cakap pada anak mereka, “Haa… Pergi salam Makcik dan Pakcik.” Kalau pertama kali tentu ‘terasa’ juga. Tapi, janganlah makan hati. Dah memang betul pun patut digelar begitu, bukan?

Foto Kredit: soltana.ma
2. Tak Larat Nak Kejar Anak
Sewaktu anak masih didukung, ada masanya kita akan rasa lenguh juga. Tapi, lama-lama ‘steady’ juga.
Yang tak laratnya, nak mengejar anak bila mereka dah dapat ‘kaki’. Bukan main panjat sana sini, capai barang itu ini. Seronok pula bila kita menyergah mereka sambil berkejaran. Memang seronok bermain, tapi sedar-sedar kejap lagi kita yang ‘surrender’ dulu.
Foto Kredit: videoknowhow.com
3. Susah Berjaga Lepas Pukul 9 Malam
Kalau diajak pergi mana-mana, kalau boleh tunggu hari cuti sajalah. Lebih suka memerap di rumah.
Kalau dulu, tak ada masalah nak ‘stay up’ sampai larut malam. Tapi sekarang, lepas pukul 9 malam memang dah masuk ‘mood’ rehat. Kalau anak buat karenah tak mahu tidur, mulalah rasa nak ‘menyinga’ saja. Tapi, itupun kalau masih ada tenaga nak marah lagi.
Foto Kredit: quicketch.com
4. ‘Bercinta’ Dengan Kopi
Dulu tak faham juga kenapa orang-orang tua suka sangat minum kopi. Sekarang kalau tak minum kopi dalam sehari, terasa macam budak-budak yang tak dapat snek kegemaran mereka.
Tak kiralah di rumah atau pejabat, mesti minum kopi dulu baru ‘celik’ biji mata!
Foto Kredit: imujer.com
5. Baju Selesa Lebih Penting, Stail Nombor 2
Dulu mungkin ada yang guna prinsip ‘dressed to kill’ di mana seseorang tak kisahlah kalau sakit sedikit pakai tumit tinggi, baju kerawang-kerawang, tudung lilit sana sini, dan sebagainya.
Tapi, bila dah ada anak, kadang-kadang rasa tak berbaloi nak pakai semua ini. Biarlah apa orang nak fikir, asalkan taklah selekeh. Nak dukung anak satu hal, nanti tumpah sana sini pun satu hal juga. Nanti sebab nak melawa punya pasal, meranalah diri sendiri.

6. Bangun Awal Pagi
Tak ingat lagi bila kali terakhir kita bangun lewat. Sama ada secara paksa atau rela, kita tetap akan bangun awal sebab anak dah bangun sama. Bila anak masih tidur, rasa ‘sayang’ pula nak gunakan masa untuk tidur sama. Lebih suka bersendirian dan tak buat apa-apa.
Bagi ibu yang menyusu badan terutamanya, tak ingat lagi bila kali terakhir kita tidur dengan lena. Setiap 1-2 jam, mesti berjaga untuk menyusu badan dan mengepam.
Foto Kredit: bridoz.com
7. ‘Terlajak’ Gembira Nampak Bakul Baju Kotor Yang Kosong
Kegembiraan ini memang sukar digambarkan. Sebelum ini, mungkin bakul baju tak memberi apa-apa makna. Tapi sekarang, barulah faham pemikiran mak-mak kita.
Walaupun kita punyalah ‘recycle’ baju, baju anaklah yang paling banyak di dalamnya. Tak kiralah berapa umur mereka. Anak yang baru seorang pun asyik bertukar baju. “Dah busuk” katanya. Aduhai anak…
Foto Kredit: sheknows.com
8. Asyik Letih, ‘Angin’ Satu Badan
Masa awal-awal kahwin, bilik tidur berbau minyak wangi. Sekarang, dah bertukar dengan bau minyak angin.
Satu badan rasa lenguh dan asyik ‘minta’ dipicit saja… Tak tahulah mana yang ‘longgar’nya. Sendawa dan kentut jangan cakaplah. Kadang-kadang susah nak kawal lagi.
Foto Kredit: webmd.boots.com
9. Dah Tak Kenal Artis-artis Baru
Rasa macam ramai sangat artis baru sekarang. Tak kiralah pelakon, penyanyi, atau apa saja. Yang kita minat tetaplah yang lama juga, lebih-lebih lagi yang kita kenal masa zaman remaja dulu.
Tapi, kalau tak tengok TV pun tak mengapa. TV itu dah macam anak kita yang punya, siaran kartun saja 24 jam.
Foto Kredit : scarymommy.com
10. Mula Ulang Apa Yang Mak Ayah Pernah Sebut Pada Kita
Susah nak nafikan, bila kita sebenarnya sedang menjadi ibu kita sendiri. Kalau membebel pada anak, rasa dah macam mengulang kembali apa yang mak ayah pernah cakap pada kita.
Nasihat-nasihat yang sebelum ini hanya didengar ‘sebelah telinga’, kini mula terngiang-ngiang dalam kepala. Barulah faham betapa susahnya mereka melayan kita dulu.
Foto Kredit: verywell.com
11. Lebih Menghargai Sekecil-kecil Perkara
Kalau dulu, semua perkara boleh di’bahan’kan. Sekarang, fikir 9-10 kali sebelum bergurau. Yalah, takut-takut buat orang kecil hati. Kita makin bijak menghargai orang di sekeliling kita, dan kurang ambil pusing lagi tentang perkara-perkara remeh di media sosial. Kita tak mudah melatah dan lebih tenang mengendalikan emosi. Kita dah makin selalu sebut ayat “Tak apalah…”
Rasa dah cukup banyak buang masa sebelum ini. Bibit-bibit kesedaran mula muncul dan kita lebih prihatin terhadap masa depan, kerjaya, dan ibadah kerana memikirkan anak kita.
Foto Kredit : tazkirah.net
Pengalaman Anak Pertama Besar Kesannya
‘Tua’ ini sebenarnya adalah kematangan yang lahir dari hati kita dan sedikit sebanyak melalui kehadiran bayi serta pengalaman anak pertama. Tanpa disedari, ia banyak mengajar kita tentang kehidupan dan juga diri kita sendiri.
Apa pun, orang kata kalau dah lepas pengalaman anak pertama ini, tentu tak ada banyak masalah lagi nak hadapi anak kedua, ketiga, keempat, dan seterusnya. Betul, bukan?


Menjelang cuti akhir tahun ni, mesti ramai yang nak rancang percutian dengan keluarga. Bagi yang ada anak, terutamanya yang masih kecil tu, kadang-kadang fikir banyak kali nak pergi bercuti ni kan? Sebabnya, banyak faktor yang perlu dipertimbangkan terutamanya keselesaan mereka. Dibuatnya kalau meragam sepanjang perjalanan, rasa tak seronok pula dan hilanglah mood untuk bersantai.
Dalam segmen percutian ini, kami berbesar hati kerana Puan Hidayah Ismail sudi berkongsikan pengalaman beliau bercuti ke Langkawi dengan anaknya, Harraz. Yang menariknya, mereka sekeluarga menaiki ETS (Electric Train Service) iaitu perkhidmatan tren laju dari Sungai Buloh. Memang mudah dan seronok. Mari ikuti perjalanan mereka dan beberapa tips berguna bagi anda yang bercadang untuk ke Langkawi bersama anak-anak.

Pengalaman Bercuti Ke Langkawi Naik ETS Bawa Anak Kecil. Seronok & Cukup Selesa
Ini sebenarnya kali kedua kami berjalan-jalan ke Langkawi naik ETS. ETS ni memang sesuai bagi yang ada anak-anak sebab ia lengkap dengan tandas, surau, kantin dan banyak kemudahan lain.
Harga Tiket ETS

Kami beli tiket dari Sungai Buloh ke Arau

Harga tiket:

Rm71 dewasa – harga sehala
Rm40 budak – harga sehala

Kalau ada KTM / ETS berdekatan dengan rumah, boleh naik dari kawasan berhampiran dan tak payah pergi ke KL Sentral.
Tiket ni seeloknya beli awal, sekurang-kurangnya awal sebulan. Lagi awal lagi bagus.

Tempat Duduk Dalam ETS
Dalam tren ni ada 3 jenis tempat duduk.
Jadi masa nak beli nanti boleh pilih yang mana berkenan. Biasanya kalau nak selesa minta tempat duduk yang menghadap arah pergi.

Kemudahan Dalam ETS

Bawah kerusi ade plug
Kantin di koc C
Surau
Tandas

Harga makanan dalam tren memang berpatutan. Semuanya bahawa RM10.

Perjalanan ambil masa lebih kurang 5 jam dari Sungai Buloh ke Arau. Mula bertolak jam 7.30 pagi dan sampai ke Stesen Arau jam 12.30 tengah hari.

Stesen KTM Arau Ke Langkawi
Dari Stesen KTM Arau, boleh ambil teksi / Grab pergi ke Jeti Kuala Perlis. Perjalanan lebih kurang 30 minit dan harga teksi yang kami naik RM26. Di pintu masuk KTM Arau memang ada teksi.
Kemudian naik feri dari Jeti Kuala Perlis turun ke lLangkawi. Tempohnya sekitar 1 jam 15 minit (RM18 dewasa, RM13 budak)
*Jangan lupa beli tiket feri sekali untuk balik. Senang nak rancang perjalanan balik dengan lancar nanti.

Jeti Kuah, Langkawi
Dah sampai pun ke Langkawi.
Simpan tiket feri waktu datang tadi ya. Sebab masa balik nanti kastam akan minta tiket feri waktu datang hari tu.

Sewa Kereta
Saya sewa kereta dari di Jeti Kuah, Langkawi. Memang ramai orang buat khidmat sewa kereta di sini. Boleh pilih macam-macam kereta.
Saya dapat kereta sewa Viva RM60 dan Avanza RM80 sehari.

Tempat Menarik di Langkawi
Petang tu kami pergi jalan-jalan pulau. Kami naik bot sambil dengar tentang sejarah tempat-tempat tersebut.
Kami dapat 1 bot harga RM350. Kalau bayar untuk 1 bot tak perlu share dengan orang lain. Famili kita saja. 1 bot tu kami naik 6 dewasa dan 4 budak.

Beras Basah Island
Cantik sangat air dekat sini. Boleh mandi-manda.

Pulau Singa Besar
Dekat sini boleh tengok banyak helang. Dalam gambar ni boleh tengok driver bot bagi helang makan kulit ayam. Dapatlah tengok helang dari dekat.

Tasik Dayang Bunting
Di Tasik Dayang Bunting ni boleh mandi, berkayak, ada swan lake dan spa kaki. Budak-budak pun boleh mandi sebab ada kolam khas untuk kanak-kanak.
Bagi yang pertama kali datang sini, jalan perlahan-lahan ya. Penat sikit nak mendaki.

Nampak tak bentuk perempuan mengandung. Itulah lagenda Dayang Bunting. Kalau naik bot, pemandu bot akan bawa kita ke sini untuk tengok pemandangan ini.

Makam Mahsuri
Di sini ada kedai-kedai jual cenderahati dan pakaian.
Bagi saya kalau dekat sini memang murah nak beli pakaian, minyak angin dan keychain.

Beras Terbakar
Di sini pun ada jual cenderahati, pakaian dan kain batik.

Nusantara Maju
Ini tempat wajib untuk singgah beli minyak gamat. Macam-macam jenis minyak lagi yang kita boleh beli dekat sini.
Boleh juga tengok gamat masak dekat sini.

Langkawi SkyCab
Saya datang sini jam 10 pagi tapi masih tak ramai orang lagi. Jadi lepas beli tiket terus dapat masuk.
Berbaloi beli Basic Package. Boleh masuk Skycab, SkyDome, SkyRex, dan 3D Art Museum.

Sky Cab
Ini pemandangan dari atas. Berangin dan sejuk.

SkyDome
SkyDome ni macam planetarium. Boleh tengok imej 3D yang ditayangkan di layar skrin pada siling. Persembahannya taklah lama, sekitar 10 minit macam tu.

3D Art Museum
3D Art Museum ni macam biasalah, rasanya mesti ramai dah tahu. Ada macam-macam lukisan realistik yang kita boleh masuk sekali ke dalamnya. Cuma kena pastikan ambil gambar dari angle yang betul.
Dalam pakej ni ada SkyRex, tapi kami lupa nak masuk. Sesuai dengan namanya, SkyRex ni pun tempat tarikan yang berasaskan simulasi 3D yang dikombinasikan dengan efek 4D. Temanya dinosaur, lebih kurang kena kejar dengan T-Rex gitulah.

Underwater World
Yang ini semua suka kan? Lebih-lebih lagi kalau bawa budak. Mereka mestilah teruja nak tengok ikan, penguin dan macam-macam lagi.

Pantai Chenang
Ini pun tempat wajib kalau dah sampai Langkawi. Dekat sini boleh mandi-manda, naik banana boat dan banyak lagi aktiviti pantai.
Sepanjang pantai ni pun ada kedai-kedai menjual pakaian, aksesori dan makanan. Di sini pun ada banyak chalet, hotel dan homestay. Memang meriah.

Kompleks HIG
Dari segi harga coklat dan pinggan mangkuk, bolehlah survey dekat Coco Valley, Haji Ismail Group dan Billion.

Pasar Thailand
Boleh sambung lagi shopping dekat Pasar Thailand ni. Tempat makan sebelah je dengan pantai.
Ada jual baju-baju, kasut, handbag, makanan Thai dan macam-macamlah lagi.

Telaga Walk @ Chenang
Kalau malas nak shopping tu bolehlah bawa anak pergi sini.
Dapat santai-santai sambil hirup udara malam.

Laksa Ikan Sekoq
Dah sampai Langkawi, kenalah cuba laksa yang terkenal ni. View depan pantai tu yang lagi seronok makan.
Sambil menikmati laksa ni, si anak pergi jalan-jalan pantai naik kuda. RM10 saja pergi balik.

Kedai Makan Kak Timah
Kami makan tengah hari di sini. Pukul 11 pagi dah mula jual makanan tengah hari. Murah dan sedap.

Desa Permata Ikan Bakar
Satu lagi tempat makan yang best. Murah dan sedap, menu wajib cuba ialah ikan bakar.
Kita boleh pilih ikan, sotong dan macam-macam lagi. Saya ambil ikan siakap bakar dengan harga RM35 seekor. Sotong masak sambal petai RM5 seekor. Harga dah termasuk masak sekali.

Dataran Lang
Haruslah bergambar dengan helang ni menandakan dah sampai Langkawi. Dataran Lang ni sebelah saja dengan Jeti Langkawi.

Bertolak Balik
Kalau ikut tiket ETS bertolak balik jam 6.24 petang.
Kami sampai stesen lebih kurang jam 5 petang sebab kena ada dekat sana sekurang-kurangnya sejam awal. Sempatlah kami mandikan Harraz sebelum naik tren balik.

Bertolak balik jam 6.24 petang, sampai ke Stesen Sungai Buloh jam 11.30 malam. Jadi, tamatlah percutian kami di Langkawi. Memang seronok dan sesuai bawa anak-anak ke Langkawi sebab ada banyak aktiviti dan tempat yang menarik untuk mereka buat di sana.
So, korang yang bercuti nanti bolehlah plan awal-awal nanti!
*Perkongsian Puan Hidayah Ismail ini telah disunting dan diterbitkan semula dengan kebenaran beliau. Untuk sebarang pertanyaan, boleh rujuk post asal beliau di SINI.


Pengalaman Saya Bercuti Ke Koh Samui Guna Jalan Darat. Puas Hati!

Antara destinasi yang mudah dilawati dan sering menjadi persinggahan orang Malaysia adalah negara jiran kita, Thailand. Berhampiran dengan sempadan, terdapat beberapa pulau yang popular, cantik dan bersih. Antaranya termasuklah Phi Phi Island, Koh Lipe, Koh Samui, serta banyak lagi tempat menarik di Krabi dan Phuket.
Selain menaiki kapal terbang, anda sebenarnya boleh sampai ke tempat tersebut hanya dengan menggunakan jalan darat. Jadi, tak semestinya kena tempah tiket awal-awal. Sebaliknya, bila-bila rasa nak pergi, boleh saja terus buat perancangan. Asalkan ada pasportlah ya.

Tapi, mesti ada yang tertaya-tanya juga, macam mana nak ke sana – naik apa, aktiviti apa, dan sebagainya. Jadi, jom ikuti perkongsian Cik Ummul semasa lawatan mereka ke sana bulan Mac yang lalu.
Pengalaman 5H4M Ke Hat Yai-Surat Thani-Koh Samui Guna Jalan Darat
Trip kali ini kami pergi berlima dari 17 Mac hingga 21 Mac 2018. Teringin nak rasa angin laut. Macam biasa, jalan darat jadi pilihan. Tren memang dah jadi pengangkutan wajib kalau ke Thailand.

Di sini nak kongsikan aktiviti kami beserta kos yang terlibat beserta beberapa tips supaya mudah jadi rujukan sesiapa yang nak ke sana nanti.

Hari Pertama: Padang Besar – Hat Yai
* KTM Komuter dari Anak Bukit ke Padang Besar. Harga tiket MYR 5.20/pax (40min)
* Sepatutnya naik train terus dari Padang Besar ke Hat Yai, tapi disebabkan masa menunggu agak lama untuk urusan pasport dan terpaksa beratur panjang, kami sepakat naik van terus ke Hat Yai. Tambang naik van dari Padang Besar ke Hatyai THB 150/pax (Boleh request nak turun dekat mana)
* Van memang sentiasa ada jadi tak perlu risau.
* Sampai ke Hat Yai kami check in WE HOSTEL HATYAI dengan rate THB 270/pax
* Aktiviti kami seterusnya ke Asean Night Bazaar untuk shopping (THB 350), foot massage (THB 350) dan naik tuk-tuk (THB 50/pax return). Sempat juga singgah 7e beli bekalan untuk breakfast, sebab dalam train esok memang tak disediakan makanan.
Asean Night Market
Asean Night Market

Hari Kedua: Hat Yai – Surat Thani – Koh Samui
* Esoknya kami gerak dari Hat Yai pukul 6.30 pagi dan sampai Surat Thani lebih kurnag pukul 2 petang. Train Hat Yai ke Surat Thani 3rd class berharga THB 55/pax (7 jam perjalanan).
* Tiket boleh beli terus di kaunter masa hari perjalanan. Kalau nak tengok details, boleh google ‘Thai Train Schedule’. Hari tu cuma ada tren kelas ketiga sahaja kalau nak bertolak pagi. Jadi tak ada pilihan terpaksa naik jugalah. Wajib bawa makanan dalam tren sebab perjalanan yang lama dan tiada makanan disediakan melainkan ada orang tempatan yang naik dan menjual atas tren. Tu yang tak yakin halal atau tak.
* Sampai Surat Thani terus keluar cari local bus. Boleh cakap dekat driver nak ke Phantip Travel. Tambangnya THB 20/pax.
* Sampai di Phantip Travel, terus beli tiket untuk ke Koh Samui. Seorang THB 400 (Untuk tambang bas dan feri termasuk transfer terus ke hotel)
* Pukul 3.30 petang, kami bertolak ke Terminal Feri Donsak dengan masa perjalanan lebih kurang 1 jam.
* Sesampainya ke Donsak, kami terus naik feri untuk ke Koh Samui. Masa perjalanan lebih kurang 1 jam 30 min. Dan di Koh Samui nanti ada driver van memang dah tunggu untuk hantar terus ke hotel. Jangan hilangkan resit ya.
* Kami check in Hotel Chaweng Park Place dengan rate THB 310/pax.
* Aktiviti sebelah malam, kami makan malam (THB 130) dan naik tuk-tuk ke Chaweng Walking Street dengan tambang THB 100/return.
Bertolak naik tren ke Koh Samui dengan tren.
Dalam tren 3rd class. Memang lama sikit, jadi sediakan hiburan dan makanan.
Feri ke Koh Samui
Hari Ketiga: Koh Samui
* Hari ketiga kami ke Angthong National Marine Park pada sebelah pagi. Banyak aktiviti kami buat termasuk snorkeling, hiking, kayaking dengan harga THB 1300/pax.
* Untuk aktiviti, boleh pilih nak guna speedboat atau bigboat. Sebab kami nak jimat, kami ambil pakej yang guna bigboat. Tetap selesa dan makanan memang disediakan sepanjang aktiviti. Yang penting, dijamin halal.
* Sebelah petangnya kami check-in ke Samui Beach Resort dengan rate THB 520/pax.
* Kami sewa motor untuk jalan-jalan di sana dengan harga THB 200/hari.

Puas hati jalan-jalan dengan motor yang kami sewa. Habis satu pulau kami pusing.
Coconut ice cream, antara benda wajib cuba di sini.
Kalau ke Thailand haruslah cuba pancake juga.
Hari Keempat: Koh Samui
* Esoknya kami sarapan (THB 100) kemudian bergerak ke Namuang Waterfall dan Fisherman Village. Selain jalan-jalan, di Fisherman Village ni, kita boleh shopping souvenir.
* Tengah hari pula kami check in di New Hut Bungalows dengan rate THB 180/pax.
* Kemudian keluar cari tiket balik ke Hat Yai di area Nathon. Tambang balik naik van THB 650 dan diorang akan datang pick-up terus dari hotel.
* Aktiviti lain macam biasalah, makan tengah hari (THB 100), shopping (THB 850), dan makan malam (THB 140).

Fisherman Village, Bhophut. Nak shopping souvenir boleh beli dekat sini. Setiap Jumaat ada night market.
Untuk tiket balik, boleh cari area Nathon. Banyak ejen untuk dipilih, daripada yang murah sampailah yang paling mahal.
Ini restoran yang selalu kami makan. Terletak betul-betul berhadapan Chaweng Park Place dan dari sini boleh jalan kaki ke Central Festival.

Hari Kelima: Koh Samui – Hat Yai – Padang Besar
* Hari terakhir ni kami check-out hotel awal pagi sebab van datang pick-up pukul 6 pagi.
* Dalam pukul 2.30 petang kami sampai ke Terminal Bas Hat Yai.
* Dari Hat Yai, kami naik minivan ke Padang Besar dengan tambang THB 50/pax.
* Last sekali, naik tren Padang Besar ke Anak Bukit MYR 5.20/pax.

Hotel
Sedikit review tentang beberapa hotel yang kami duduk sepanjang 5 hari perjalanan ini:
• WE HOSTEL, HATYAI
* area Lee Garden Plaza, jalan kaki je nak ke train station.
* bersih and host dia pun baik.
*rasa nak ber‘Thai massage’ boleh turun saja ke bawah hotel.
• CHAWENG PARK PLACE, KOH SAMUI
* area Chaweng.
* jalan kaki je kalau nak ke Central Festival.
* restoran halal depan hotel saja.
* host yang sangat sporting, kami sampai lewat and minta izin untuk mandi pool. Dia cakap tak kisah dan boleh mandi walaupun pool dah tutup.
* dalam bilik lengkap semua barang termasuk ada microwave.
• SAMUI BEACH RESORT LAMAI, KOH SAMUI
* beachfront
* area Lamai Beach, kira-kira 30 minit perjalanan dari Chaweng
* bilik super besar dan selesa.
Samui Beach Resort
• NEW HUT BUNGALOWS LAMAI, KOH SAMUI
* area Lamai Beach
* beachfront
* shared bathroom
* bilik memang sempit dan sesuai untuk tidur saja. Tak boleh nak lepak-lepak.
New Hut Bungalows
Dari dalam New Hut Bungalows
Nota Tambahan

Agak susah nak cari halal food sepanjang di Koh Samui. Kami hari-hari makan dekat kedai yang sama sampai tak tahu dah nak makan apa.
Kalau nak jimat masa boleh naik minivan dari Hat Yai terus ke Koh Samui. Kalau nak cepat lagi boleh terus naik kapal terbang sampai ke Surat Thani Airport.
Bagi yang nak nightlife yang happening, boleh menginap di area Chaweng. Macam-macam ada dan takkan boring.

Bajet Keseluruhan

Pengangkutan THB 1875
Hotel THB 1280
Makan THB 1535
Aktiviti THB 1480
Shopping THB 1275

JUMLAH KESELURUHAN: THB 7445 = MYR 936 untuk 5 hari 4 malam
Wah, nampaknya berbaloi juga perjalanan ke sana dengan bajet yang sederhana. Kalau dibahagikan, lebih kurang RM200/hari. Oklah kan? Memang boleh sangat kalau nak berjimat lagi sebab inipun dah termasuk duit shopping mereka.
Semoga tips ini dapat memberi inspirasi dan panduan untuk anda pergi bercuti di sana.

*Tips dan pengalaman ini adalah berdasarkan penulisan oleh Cik Ummul Ummul. Ia disunting dan diterbitkan semula dengan kebenaran.


Dah 6 Tahun Bebas Rokok, Lelaki Ni Kongsi Pengalaman Berhenti Merokok Bulan Ramadhan

Bulan Ramadhan adalah bulan yang sangat bermakna bagi umat Islam.
Bukan saja terdapat keberkatan di dalamnya, tetapi bulan ini juga terdapat pelbagai keistimewaan bagi kita yang benar-benar memanfaatkannya.

Dalam sebuah posting, saudara Hamudi Mohamad Nor menceritakan pengalaman berhenti merokok yang berlaku kepada beliau pada bulan Ramadhan tahun 2014 yang lalu.
Semoga ia dapat memberi inspirasi dan menjadi panduan bagi perokok yang ingin cuba berhenti merokok.

Mari ikuti kisah beliau seterusnya di bawah ini.

Dah 6 Tahun Bebas Rokok, Lelaki Ni Kongsi Pengalaman Mula Berhenti Merokok Bulan Ramadhan
Bila masuk sahaja bulan Ramadhan, saya mesti teringat satu kisah yang mengubah diri kepada yang lebih baik.
Kisah tentang bertangguh yang memberi manfaat.
Biasanya bertangguh ni orang nampak bahagian negatifnya sahaja kan, tapi apa yang saya akan kongsi ini ialah bertangguh juga ada kebaikannya.
Mula Merokok Pada Usia 15 Tahun
Kalau dicerita sejarah merokok saya ni bermula dari umur 15 tahun lagi, tapi sorok-soroklah (harap Abah dan Mama tak baca posting ni), bersambung sehingga universiti, semasa alam pekerjaan sehinggalah mula berniaga secara serius di Kuala Lumpur.
Saya punya cara merokok unik sikit, boleh merokok satu hingga dua batang sahaja sehari atau boleh mencecah dua kotak sehari, bergantung kepada keadaan sekeliling.
Jadi saya ni nak kata perokok tegar tu tak juga, mungkin separa tegar kot.

Demam Pada Bulan Ramadhan Jadi Asbab ‘Tangguh’ Merokok
1 Ramadhan 1435 (30 Jun 2014), saya demam.
Pada hari tersebut saya berada di kampung isteri di Melaka sempena sambut Ramadhan di sana.
Memang letih sangat dengan seminar bisnes 4 hari baru selesai, dengan urusan kerja, dengan pemanduan dari KL ke Melaka, sampai-sampai rumah terus rasa seram sejuk.
Esoknya, terus demam.
Pada hari tu saya tak sentuh langsung ROKOK!
Mana taknya, bau asap pun dah tak lalu. Busuk sangat. Dalam hati kata, “Tunggulah esok, aku hisap banyak sikit..hahaha (gelak jahat).”
Berbalik pada kisah demam tadi, hari kedua Ramadhan demam masih belum kebah. Jadi masih tak boleh merokok sebab hidung masih tersumbat.
Rokok Pall Mall Merah 20’s yang dibeli di Petronas R&R Seremban masih ada baki dalam 13 batang macam tu.
Hati saya memujuk, “Rilek bro, esok kita kasi hentam puas-puas”.
Pada hari ketiga Ramadhan, demam dah semakin kebah. Waktu siang tak boleh merokok sebab puasa, jadi terpaksa tunggu sehingga buka puasa.
Perghh, memang syahdu habis kalau merokok lepas berbuka puasa ni, hanya perokok sejati sahaja yang tahu ‘feel’ dia.
Tapi apa yang berlaku selepas berbuka puasa hari ketiga Ramadhan tu memang diluar jangkaan sendiri.
Saya mula 𝐁𝐄𝐑𝐓𝐀𝐍𝐆𝐆𝐔𝐇 untuk merokok!
Cuba ‘Tahan’ Sampai Raya
Hati saya yang dah dua hari dok mengejek tiba-tiba menukar skrip, “Hang dah dua hari tak hisap rokok, lagipun lani kan bulan puasa, siang-siang bukan boleh merokok pun. Hang stop la dulu sampai habis puasa, nanti pagi hari raya, hang hisap la balik”.
Pada malam tu, termeterailah perjanjian untuk berhenti merokok selama sebulan sehingga hari raya pertama.
Ber’tangguh’ Merokok Lagi Bila Tiba Raya
Bila saya balik beraya di kampung halaman di Kulim, adalah menjadi kewajipan untuk lepak dengan kawan-kawan sepermainan yang dah lama tak jumpa di satu ‘port’ berdekatan masjid.
Tujuan utama perjumpaan ini ialah untuk kami sembang-sembang dan melepaskan gian sebab dah sebulan tak boleh merokok pada waktu siang.
Pada hari ini, kali kedua saya 𝐁𝐄𝐑𝐓𝐀𝐍𝐆𝐆𝐔𝐇 untuk merokok.
Si hati berkata lagi, “Bro, hang dah sebulan stop smoking, why not hang continue sebulan lagi, habis Syawal ni kita on balik”.
Ok, saya setuju!
𝐏𝐄𝐍𝐀𝐍𝐆𝐆𝐔𝐇𝐀𝐍 merokok ini dibawa ke bulan depan dan bulan seterusnya. Jumlah bulan yang terlibat ialah empat (4) bulan atau lebih kurang 120 hari.

Lepas 4 Bulan Tahan Diri Daripada Merokok…
Selepas bulan keempat, tiada lagi ‘penangguhan’ merokok.
Ini disebabkan otak saya secara automatik dah ubah ‘setting’ bahawa saya sudah tak perlu merokok.
Jadi, saya dah boleh keluar untuk lepak dan ber’networking’ dengan kawan-kawan yang merokok tanpa ada rasa nak merokok semula.
Alhamdulillah, dari saat itu, keinginan nak merokok terus hilang sehinggalah sekarang yang dah masuk tahun ke enam.
Asalnya Memang Ada Pasang Niat Nak Berhenti Merokok
Oh ya, sebenarnya dua minggu sebelum kejadian demam, saya ada pasang satu niat.
Iaitu niat yang bersungguh-sungguh untuk berhenti merokok.
Hati saya pada masa tu seolah-olah tengah marahkan diri sendiri.
“Hang berhenti kerja sebab nak buat bisnes, hang nak buat bisnes sebab nak kaya, hang nak kaya sebab nak bantu keluarga, hang nak ubah hidup keluarga hang, tapi diri hang sendiri tak berani nak berubah. Hang sendiri tak mau berhenti merokok. Kata nak kukuhkan kewangan, tapi rokok boleh pulak beli hari-hari!”
Siapa sangka bulan Ramadhan inilah bulan yang dapat mengubah saya mencapai matlamat ini.
Walaupun bukan mudah, namun ia tak mustahil dengan izin Allah…
Jadi ambillah peluang bulan Ramadhan ni untuk berubah ke arah yang lebih baik.
Tak kisah apa sahaja yang anda nak ubah, pasang niat dengan bersungguh-sungguh.
Menangislah kalau perlu, insha Allah, Allah akan permudahkan semudah-mudahnya untuk anda dalam bulan yang penuh berkat ini.

P/S: Gambar di atas ini diambil pada hari saya betul-betul nekad nak berhenti merokok pada tahun 2014.
Gambar di bawah ini pula diambil sekitar tahun 2019, setelah hampir 6 tahun bebas rokok.

Semoga kita sama-sama dapat menghayati Ramadhan dengan penuh makna.
Bagi saya, Ramadhan sememangnya bulan yang sangat suci dan penuh keberkatan.
Ramadhan tahun ini pula, saya dapat menjadi imam solat terawih kepada Abah, Mama dan isteri.
Subhanallah… Alhamdulillah…
Jangan lupa panjatkan doa demi doa sebab bulan Ramadhan ada banyak waktu mustajab untuk berdoa. Jadi manfaatkanlah sepenuhnya.
Semoga dengan perkongsian ini semua niat baik kita akan dipermudahkanNya.

*Pengalaman berhenti merokok di bulan Ramadhan ini dikongsikan oleh saudara Hamudi Mohamad Nor menerusi Facebook. Ia telah disunting dan diterbitkan semula dengan kebenaran. Sebarang tips atau pertanyaan boleh dirujuk pada post asal beliau di SINI.


Setahun Berhenti Merokok. Rasa Lebih Banyak Masa, ‘First Time’ Dapat Bawa Famili Bercuti Luar Negara

Orang kata, bukan senang nak berhenti merokok. Apatah lagi kalau rokok tu dah memang ‘sebati’ dalam diri. Bayangkan seseorang nak buang tabiat yang mereka dah biasa buat sejak berpuluh tahun, tentu susah kan?
Tapi dengan usaha dan azam yang kuat, tak ada apa yang mustahil. Begitulah yang dilakukan oleh Mohd Firdaus yang mula ‘membebaskan’ diri daripada rokok setelah 20 tahun menjadi perokok tegar.

Mula merokok sejak usia muda iaitu 15 tahun, kini beliau genap setahun berhenti merokok. Nampaknya keputusan yang dibuat menampakkan pelbagai perubahan positif bukan terhadap dirinya saja, bahkan juga keluarganya.
Mari ikuti perkongsian beliau sepenuhnya di bawah ini. Semoga memberi inspirasi kepada lebih ramai perokok di luar sana!

Mula Merokok Sejak Umur 15 Tahun Sampailah 35 Tahun
28 Sep 2017 – 28 Sep 2018

Alhamdulillah genap setahun dah stop smoking dgn izinNYA. Bersyukur sangat kerana menjadi insan terpilih mendapat hidayah dan diberikan kekuatan.
Saya bekas perokok tegar yang dah merokok selama 20 tahun, iaitu sejak usia 15 tahun sehinggalah 35 tahun. Saya bekas perokok tegar Dunhill Red, Winston Red & Marlboro menthol.

Lepas Setahun Berhenti, Ini Yang Saya Dapat
Setahun dah saya berhenti merokok apa yang saya dapat setahun ini?
Kesihatan Bertambah Baik
✔ Saya dah tak batuk sehingga sesak nafas lagi.
✔ Saya dah tak demam tonsil lagi dan dah tak perlu buat operation tonsil seperti yang disarankan dulu.
✔ Saya rasa kehidupan seharian semakin sihat dan lapang dada bila bernafas.
Kehidupan Lebih Positif
✔ Saya rasa semakin dekat dengan Maha Pencipta kerana rasa senang untuk beramal ibadah.
✔ Saya rasa doa senang diterima dan apa yang dihajati senang termakbul.
✔ Saya rasa lapang fikiran tanpa fikirkan nak merokok lepas makan atau nak kena mencari tempat nak merokok bila di shopping complex atau bila drive jalan jauh nak kena berhenti untuk merokok. Secara tak langsung dapat luangkan lebih banyak masa untuk famili.
Kewangan Lebih Terancang
Sehingga hari ini kos perjimatan tak beli rokok yang saya untung :
– Sehari untung Rm17
– Sebulan untung Rm510
– Setahun untung Rm6,120
✔ First time saya dapat bawa 1 famili travel overseas dan selalu dapat pergi bercuti dengan famili.
✔ First time dapat merasa tidur hotel bilik berharga 1 malam Rm1000++ di Lexis Hibiscus PD.
✔ First time rasa nak beli apa-apa pun tak kisah dan tak berkira sangat sebab fikir dulu beli rokok lagi rugi banyak.

Kena Kentalkan Diri, Terutamanya 2 Minggu Pertama
Bukan niat share ni untuk bangga diri, tapi sekadar perkongsian untuk memberi semangat pada yang ingin berhenti merokok agar berusahalah untuk berhenti. In Syaa Allah semoga dipermudahkan usaha ke arah kebaikan.
Niat berazam, berusaha dan kentalkan jiwa. 2 minggu je kena kuatkan semangat tu. In Syaa Allah lepas tu akan beransur pulih bebas dari rokok.
Pada yang belum nak berhenti tu fikir-fikirkanlah untuk berhenti merokok. Cuba senaraikan sepuluh kebaikan merokok, memang tak ada satu pun kebaikannya yang boleh disenaraikan.
Good luck pada yang nak berhenti merokok. Kita kena berusaha mencari hidayah Allah. Hidayah itu milik Allah, sesiapa sahaja yang dikehendakiNYA pasti akan dapat HidayahNYA..
Terima kasih pada yang sudi membaca kisah saya ini.
#Ikhlasdariseorangbekasperokoktegar

*Artikel ini dikongsikan oleh Mohd Firdaus menerusi Facebook. Ia telah disunting dan diterbitkan semula dengan kebenaran. Untuk sebarang tips dan pertanyaan, boleh follow beliau di SINI.


Cabaran Betul Berpantang Masa Raya, Mak-mak Mesti Faham 5 Situasi Ini

Ada tak geng Mak-mak yang dalam pantang masa Raya ni? Pengalaman berpantang dalam musim perayaan begini semestinya satu pengalaman yang berbeza.
Aduhai, hanya yang pernah laluinya akan faham cabarannya dan mengalami ‘mood’ beraya yang tak berapa nak raya.

5 Cabaran Berpantang Di Hari Raya
Ini antara cabaran yang akan dilalui.
1. Beraya Dengan ‘Uniform Berpantang’
Susahlah nak melaram bila dalam pantang, terutamanya yang baru beberapa hari bersalin. Mana tidaknya, badan masih sakit-sakit, mesti rimas nak bergerak dengan baju raya nanti.

Saiz badan pula masih belum slim macam dulu. Lepas tu, kena pilih yang mesra menyusu. Susah juga nak anggarkan saiz dan fikirkan baju raya yang sesuai. Pakai sekejap setakat ‘cukup syarat’ dan bergambar dengan keluarga bolehlah. Itupun kalau baby OK dan tak menangis.

Mahu tak mahu, ‘uniform berpantang’ jugalah yang paling selesa – T shirt besar, sweater, kain batik dan stoking.
Foto Kredit: sinar.fm/
2. Tak Dapat Ikut Beraya
Musim-musim raya beginilah kita dapat melepaskan rindu dengan saudara-mara yang dah lama tak jumpa. Tapi apa nak buat, kita terpaksa duduk di rumah saja demi kesihatan diri dan baby.
Yalah, kalau ikut orang beraya bukannya sekejap. Kurang-kurang 5-6 buah rumah. Ibu yang baru lepas bersalin tentu perlukan banyak rehat dan ruang yang selesa. Sekejap-sekejap nanti nak kena susukan baby pula. Terlalu lasak dan banyak bergerak pun tak elok juga.
Foto Kredit: The Star
3. Pantang Makan Yang Paling Susah!
Ramai yang naik berat badan masa beraya ni tak lain tak bukan sebab ada terlalu banyak makanan yang sedap. Dah namanya berpantang, kita perlu fokus untuk makan makanan yang berkhasiat saja. Tak bolehlah nak melantak rendang, lemang, kuih raya, dan macam-macam makanan yang berlemak dan berkalori tinggi tu.
Bab makan dah satu hal, yang lagi susah nak berpantang ais (bagi yang betul-betul jaga pantanglah). Rasa tak keruan bila tengok air sejuk yang bermacam-macam warna. Dahlah cuaca panas. Memang cabaran. Bila dah tak tahan sangat, setakat merasa seteguk dua jadilah. Teringin punya pasal…
Foto Kredit: concordehotelsresort.com
4. Ramainya Nak Cium Baby
Bila ramai yang tahu kita baru bersalin, mesti ramai yang gunakan kesempatan beraya untuk melawat kita sekali. Seronok tu seronok jugalah. Tapi yang masalahnya bila terlalu ramai nak peluk cium baby yang masih dalam hari – tak kiralah atuk-atuk, nenek-nenek, makcik pakcik, sepupu-sepapat, ipar duai, anak buah dan tak kurang juga orang yang kita kurang kenal.
Bukannya nak ‘kerek’ atau kedekut tak bagi cium baby, tapi kita cuma risau antibodi bayi yang masih belum kuat. Dahlah sekarang ni macam-macam penyakit, kes anak tak vaksin, dan virus-virus lain. Nanti kalau baby jatuh sakit, kita juga yang susah.
Foto Kredit: kidssafetynetwork.com
5. Penat Layan Tetamu
Bila orang datang beraya dari jauh, kita mesti rasa serba salah nak duduk di bilik saja. Nak-nak pula kalau saudara-mara memang ramai. Semua datang nak tengok baby.
Kita yang berpantang ni biasalah cepat letih, sakit-sakit pun tak hilang lagi. Memang tak larat nak melayan tetamu. Setakat bersalam kejap dan tunjuk muka bolehlah. Harap tetamu semua fahamlah ya. Yang tak faham tu, terpaksalah tebalkan telinga.
Foto Kredit: eyzacantek.blogspot.com
Yang Seronoknya, Baby Dapat Banyak Duit Raya!
Mungkin dah rezeki baby, satu keistimewaan bila berpantang masa raya ialah dapat banyak duit raya untuk baby. Saudara-mara semua pakat bagi, bahkan yang kita tak berapa tak kenal pun bagi juga.
Apapun, berpantang masa raya ni memang banyak pengalaman yang unik, kan?
Jadi, siapa geng berpantang masa raya ni?


Pengalaman Bersalin 2014, Kisah Penuh Suka Duka!

Pengalaman bersalin sebenarnya ialah suatu nikmat yang indah. Tidak kira samada melahirkan anak di hospital kerajaan atau swasta, masing-masing ada cerita tersendiri. Sudah tentu macam-macam cerita suka dan duka yang saban hari kita dengar di wad bersalin. Ada yang baru melahirkan anak pertama dan anak pula anak kembar. Sudah tentu ia adalah anugerah, pengalaman bersalin yang tidak dapat dilupakan.
Tidak kurang juga ada yang melahirkan anak secara normal dan ada yang melahirkan dengan kaedah Caesar. Sudah tentu ejaan Czer, Cesar, Caesar tidak begitu penting. Apa yang lebih penting ialah ‘operation’ yang berjaya, serta ibu dan bayi selamat.

Semuanya Indah Belaka?
Tentu sekali ada yang mengalami pengalaman yang menakutkan. Namun, jangan sesekali jadikan kisah dan pengalaman yang dikatakan menyedihkan, menakutkan dan mengerikan ini untuk kita melarikan diri. Bersalin tetap kena bersalin. Kuatkan diri!
Kami sedaya upaya akan mengumpul kisah pengalaman bersalin yang kami kutip dari segenap pelusuk Internet, bersumberkan blog yang ditulis sendiri oleh ibu-ibu yang selamat melahirkan anak.

Bagi sesiapa yang ingin menghantar dan berkongsi kisah pengalaman bersalin, boleh tinggalkan di ruangan komen.

Kategori untuk tahun 2014 adalah seperti berikut:
Pengalaman Bersalin Anak Pertama
1. Zaffira berkongsi kisah di mana bayi sudah mula berak dalam perut
2. Pengalaman A Story of A Little Girl yang sempat tengok wayang sebelum bersalin
3. Princess Nurul yang takut mahu pergi ke hospital kerana bukaan masih 1cm

Pengalaman Bersalin Anak Kedua
1. Erna berkongsi kronologi lengkap tentang pengalaman beliau melahirkan cahayamata kedua
2. Shakina pula berkongsi pengalaman bersalin kali kedua dalam bulan Ramadan 2014 baru-baru ini
3. Nadira berkongsi cerita ‘unexpected delivery’ untuk anak ke 2 ini
4. Baca kisah Ainul Mustafa yang bernasib baik ‘blood pressure’ normal

Pengalaman Bersalin Anak Ketiga
1. Walaupun sudah anak ke 3,  Nurun Najiha masih lagi seriau untuk ‘induce’. Ikuti kisah beliau.

Pengalaman Bersalin Anak Keempat
1. Bersalin di KPJ Seri Manjung dan mendapat seorang putera dari noridatulfitri

Pengalaman Bersalin Anak Kembar
1. Azlin Zain menulis kisah bersalin anak kembar lelaki, dari mula mengandung sehingga pantang

Pengalaman Bersalin Normal
1. Baca celoteh Mummy Zayed bila doktor jahit semula luka, kesan ubat boleh buat dia tidak boleh tidur

Pengalaman Bersalin Caesar
1. Detik-detik cemas bila air ketuban mula ‘leaking’ dan akhirnya kena ‘caesar’ oleh Wanie Suryanie

2. Pengalaman melahirkan anak keempat dengan kaedah ‘czer’ dari myhayatiz

Pengalaman Bersalin Di Hospital Kerajaan
1. Najihah Sahami berkongsi pengalaman bersalin di Hospital Sultanah Nur Zahirah, Kuala Terengganu
2. Nurul Hazwani pula bercerita kisah beliau yang overdue di Hospital Putrajaya (FPP)
3. Layanan yang baik dan lemah-lembut di Hospital Putrajaya, dari pengalaman nizamzanil
4. Luangkan masa baca kisah bersalin di Hospital Serdang dari hidup untuk yang maha hidup

Pengalaman Bersalin Di Hospital Swasta
1. Pengalaman di Columbia Asia Setapak oleh rjcolumn
2. Pengalaman Darul Ehsan Medical Centre (DEMC), Shah Alam dari almiraz

 Pengalaman Bersalin 38 Minggu
1. Hospital Pakar Annur, Bangi dari anabaizura

Laman ini akan sentiasa dikemaskini dari semasa ke semasa. Mohon kongsikan coretan pengalaman bersalin ini dengan kawan-kawan yang lain. Semoga bermanfaat!


“Mama Lepaskan Aira Ya Sayang. Jumpa Mama Di Syurga… “

Assalamualaikum.
Tarikh 16 September 2015 takkan pernah aku lupakan.
Tahun lepas pada tarikh yang sama anakandaku dalam keadaan kritikal, iaitu selepas 13 hari kelahirannya.

Coretan ini adalah serba sedikit tentang pengalaman 13 hari suka duka bersama bayi pramatang aku, Aira Bahirah yang terpaksa dilahirkan sebelum waktunya.
Punca Bayi Pramatang
Arwah dilahirkan 3 September 2015 dengan berat 670gram pada usia kandungan 28 minggu.
Aku mengalami pre-eclampsia iaitu darah tinggi dan masalah tinggi protein dalam urin.
Bayi pulak IUGR (Intrauterine growth restriction) bermaksud saiz bayi amat kecil berbanding kadar umurnya.

Disebabkan pre-eclampsia bayi terpaksa dikeluarkan demi menyelamatkan ibu. Risiko adalah tinggi pada ibu jika bayi tidak dikeluarkan dengan segera.

Foto Kredit: babycenter.in
Bermula Dengan Kurang Gerak
Pada 29 & 30 Ogos  berlangsungnya majlis perkahwinan adikku. Aku memang banyak bergerak, tak berhenti buat kerja.
Waktu habis majlis pada 30 haribulan, aku perasan bayi kurang gerak. Dalam hati fikirkan mungkin bayi penat.
Yalah, Mama pun penat. Tapi, sehingga tiba waktu malam, masih kurang bergerak. Tak rasa tendangan kuat mcm biasa.
Aku buat keputusan untuk pergi ke KPJ Kajang. Tapi menghampakan. Mereka scan katanya bayi OK, tapi oksigen ibu kurang. Kuku kaki ku biru kehitaman, tapi aku diminta pulang kerana katanya normal sahaja.
Aku ingat lagi waktu itu bunga api berdentum-dentam nak masuk Merdeka. Aku pun pulang dengan hati yang resah.
Foto Kredit: youtube.com
Rasa Tak Sedap Hati
Esok pagi aku masih monitor pergerakan bayi. Tapi malangnya masih sama. Pagi itu aku terus ke klinik As-Salam Bangi. Alhamdulillah, Dr Rosma menerangkan kepada aku dengan begitu terperinci. Memang bayi dalam keadaan tak memuaskan.
Aku diminta segera ke hospital dan doktor bagi surat rujukan.
Aku terus ke Azzahrah Bangi tengah hari itu.
Bertambah sedih bila doktor bagitahu memang keadaan bayi membimbangkan kerana aliran darah dalam tali pusat bayi bermasalah. Jadi, kena segera bersalin.
Masa itu macam-macam perkara bermain dalam otak. Mana tidaknya, bayi baru berusia 28 minggu.
Proses Bersalin Disegerakan
Saya dikenakan suntikan dexa dos pertama dan doktor minta aku ke Hospital Putrajaya untuk bersalin bayi pramatang.
Aku buat keputusan untuk bersalin di KPJ Damansara memandangkan di sana ada cousin aku seorang doktor yang memang dikhaskan untuk menjaga kes bayi pramatang (premature baby).
Sampai sahaja di sana terus admitted dan dapat suntikan dexa kedua. Doktor monitor dalam bilik bersalin sementara wad disediakan.
Keesokan harinya aku ditempatkan dalam wad.
Komplikasi Bertambah Teruk
1 September -Doktor masih monitor keadaan bayi dan Mama. Macam-macam sampel darah dan urin diambil.
2 September – Tanda-tanda badan Mama lemah dah mula nampak. Muka merah macam udang terbakar. Badan terasa hangat padahal semua orang sejuk. Muka jadi bengkak. Kaki bengkak teruk. Malamnya langsung tak boleh tidur. Perut pula mengeras.
Kepala pening terhuyung-hayang…
3 September – Subuh itu, doktor periksa tekanan darah Mama terlalu tinggi. Mata Mama dah gelap. Tak nampak apa. Mama terbaring tanpa suara. Mata tertutup.. Allah.. Gelap nya duniaku..
Doktor buat keputusan untuk buat pembedahan pagi ini terus.
Jantung mama berderau dengar. Tapi tak mampu berbuat apa.
Jam 9 pagi mama ditolak ke bilik pembedahan dan tak lama selepas itu lahirlah bidadari mama.
Mama dimasukkan ke ICU untuk pastikan keadaan kembali stabil. Alhamdulillah bayi pramatang ini sihat dan sempurna.
Foto Kredit: Facebook Puan Nurul Aisyah
Pertama Kali Menjenguk Bayi Di NICU
Hari ke-3 baru Mama dapat tengok bayi dalam NICU. Bayi pramatang diletakkan dalam incubator. Besarnya hanya sebesar tapak tangan orang lelaki. Bayi perlukan bantuan sokongan oksigen.
Syukurlah hari pertama dah dapat buang air besar dan kecil.
Bermulalah rutin memerah susu dan hantar ke NICU. Rutin diulang setiap hari walaupun Mama dah balik ke rumah.

Mama Ditahan Wad Semula
12 September – Luka pembedahan Caesarean Mama bernanah, mungkin terlalu aktif berulang-alik ke Hospital Bangi – Damansara.
Walapun ditahan wad, lebih senang nak jumpa bayi. Sebab dah dekat, tidaklah selasak sebelumnya.
15 September – Mama dah boleh keluar, tapi Mama minta pada doktor untuk tinggal sehari lagi. Mama penat nak ulang alik nak hantar susu. Untuk pengetahuan, Mama pam susu selalu dapat 1-2 oz.
16 September – Subuh itu, susu mama drop. Setitik pun tak keluar. Mama menangis semahunya dalam wad.
NICU call, susu dah habis stok. Mama kena segera pam susu. Dari jam 4am susu mula menyusut.
Allah, bersalah sangat saat ini. Semua teknik untuk banyakkan susu Mama dah buat. Tapi tak berhasil.
Pada pukul 12 tengahari, NICU call lagi cakap waktu menyusu bayi dah 5 kali terlepas. Baby lapar sangat. Saat ini airmata Mama laju sangat.
Puas mengepam, tapi masih tak ada setitik pun susu yang keluar. Apa Mama perlu buat? Ya Allah…
Jam 4 petang, NICU call lagi. Nurse beritahu tak payah pam susu lagi sebab doktor tengah monitor bayi.
Mama tak faham masa tu…
Foto Kredit: Facebook Puan Nurul Aisyah
Bayi Tak Stabil
Tepat azan maghrib, NICU call kata keadaan bayi dah tak stabil.
Ya Allah.. Menggeletar seluruh tubuh mama. Terus mama menangis cakap pada nurse.. “Nurse betul ke ni? Jangan main-main.. Jangan cakap macam tu nurse.”
Masa ini Mak dan adik-adik ada disisi. Suamiku jauh di Terengganu.
Terus Mak datang peluk-peluk. Ya Allah sebak sangat.
Aku terus call suami cakap anak tak stabil. Balik sekarang.
Suami kata, “Tak ada apa-apa InshaaAllah ok tu.” Masa ni rasa mcm nak jerit. Anak kita tak stabil awak boleh kata ok? Haih sakit hati.
Saat Terakhir Bertarung Nyawa
Jam 8.30 NICU call, diminta Mama datang segera. Bayi dah koma. Masa ini Mama tak menangis. Tapi Mama diam. Mama call Papa tapi Papa kata adik akan ok. Mama beritahu doktor, doktor call Papa, baru Papa percaya dan terus segera bergerak dari Terengganu.
Ketika ini, Mama tengok bayi penat sangat. Mama diam. Tak ada kata-kata yang keluar. Mak dan adik lelaki temankan dalam NICU. 3 kali jantung bayi drop dan doktor buat CPR.
Sampai kali yang ke-4 doktor tanya “Macam mana?”
Mama kata, “Biarkanlah. ‘Let go’ saja,” sambil air mata laju bercucuran.
Doktor tanya nak pangku bayi tak? Mama kata nak.
Lantas doktor keluarkan bayi dari incubator bagi Mama dukung. Inilah kali pertama Mama dukung baby.. Peluk baby.. Cium baby..
Sebak sangat.
Saat ni mama cakap pada baby:
“Aira… Mama sayang Aira.. Mama tak sanggup tengok Aira sakit.. Mama lepaskan Aira ya sayang… Mama halalkan semua susu mama pada Aira… Jumpa Mama di syurga.. Aira tunggu Mama tau…”
Mama cium dahi sejuk itu. Sekali nafas Aira pergi. Tepat jam 12 tengah malam. Skrin pada monitor menunjukkan jantung bayi dah 0.
Aira disahkan meninggal dunia akibat jangkitan kuman dalam darah.
Masa ini Mama dah tak menangis. Mama tahu Aira dah berada di taman syurga.
Foto Kredit: Facebook Puan Nurul Aisyah
Hujan Renyai Mengiringi Pemergianmu
Alhamdulillah tepat jam 3 pagi kami sampai di rumah. Papa juga sampai dari Terengganu.
Bayi dikebumikan jam 9 pagi. Hujan renyai membasahi bumi. Sama macam Mama, air mata membasahi pipi.
Lahirmu pada hari Khamis 12 tengah hari
Pergimu pada hari Khamis 12 tengah malam
3/9/15-17/9/15
Wildan ku Nurul Aira Bahirah
Alfatihah..
Mama sayang Aira dunia akhirat. U will always be my baby..

*Tulisan asal oleh Puan Nurul Aisyah Abd Wahab ini diterbitkan semula atas kebenaran beliau.


6 ‘Cemuhan’ Yang Selalu Dilontarkan Kepada Ibu Yang Bersalin Caesar

“Comelnya ‘baby’…. Eh, ceritalah sikit pengalaman bersalin Caesar hari tu. Sakit ke?”
Perasan tak, kalau kita bersalin pembedahan, komen atau pertanyaannya tak akan terhenti setakat di sini saja.

Banyak lagi ulasan yang akan diberikan oleh kawan-kawan mahupun saudara-mara yang datang melawat apabila mengetahui bahawa kita bersalin ‘ikut tingkap’.
Ada yang simpati, ada yang memang nak bertanyakan pengalaman. Tetapi ada juga yang melemparkan komen-komen negatif yang ‘makan dalam’ sama ada secara sengaja mahupun tidak.

Adakah anda juga melakukan kesalahan ini atau pernah menjadi mangsanya sendiri?

Foto Kredit: keyword-suggestions.com
6 ‘Cemuhan’ Yang Selalu Dilontarkan Kepada Ibu Yang Bersalin Pembedahan
Ini antara perkara yang kita tak patut katakan kepada mereka yang bersalin pembedahan.
1. “Seronok juga bersalin pembedahan. Tak perlu lalui sakit kontraksi berjam-jam.”
Aduhai, tolonglah jangan cakap begini dengan mereka yang ada pengalaman bersalin Caesar.
Memanglah mereka itu dibius supaya tak rasa semua kesakitan masa dibedah. Tapi, itu tak bermaksud tubuh badan mereka ‘kurang sakit’ berbanding mereka yang bersalin normal.
Sebenarnya kesakitan adalah sesuatu yang agak subjektif dan bergantung kepada individu.
Malah, ada yang telah melalui kesakitan kontraksi, dah kena ‘induce’ DAN kena pula menanggung luka pembedahan ’emergency’ yang terpaksa dijalankan pada saat-saat akhir.
Foto Kredit: nymag.com
2. “Tulah kau, tak nak amalkan petua-petua lama. Sebab itulah tak dapat bersalin normal.”
Percayalah, tiada siapa yang mahukan komplikasi sehingga terpaksa melalui pengalaman bersalin Caesar. Malah, mereka mungkin saja telah berhempas-pulas mengikut pelbagai jenis petua dan nasihat perubatan yang ada.
Jadi, janganlah ditanya mengapa mereka tak lakukan itu atau ini. Ia seolah-olah sengaja mencari kesalahan mereka.
Lagipun, kita tiada hak untuk menentukan kaedah mana yang lebih baik untuk mereka, bukan?
Foto Kredit: oshesakura
3. “Aku dah agak, memang semua dipaksa bersalin secara pembedahan di hospital tu.”
Setiap hospital mempunyai reputasi mereka yang tertentu. Ada yang menerima pengalaman yang menggembirakan, ada pula yang kurang bernasib baik menerima layanan yang agak menghampakan. Namun, ia bergantung juga kepada banyak faktor, seperti situasi kita pada masa tersebut.
Jadi, walaupun kita pernah menerima layanan yang tidak diharapkan di sesebuah hospital, tak perlulah kita buat orang rasa menyesal atau bersalah kerana memilih hospital itu. Ingat, mereka telah melaburkan wang yang banyak ya!
Foto Kredit: gezondheidsnet.nl
4. “Kalau banyak duit, aku pun nak bersalin Caesar!”
Bersalin dengan prosedur apa sekalipun tentu ada kesan dan kesakitannya. Walaupun tidak mengalami episiotomi atau pendarahan vagina yang berpanjangan, luka pembedahan Caesarean sebenarnya memerlukan penjagaan yang amat khusus untuk sembuh.
Jadi, tidak manislah jika kita membanding-bandingkan, apatah lagi membuat komen tentang status kewangan masing-masing.
Setiap ibu melalui pengalaman getir semasa bersalin. Walau apapun kaedahnya, janganlah kita memperkecilkan pengorbanan mereka.
Foto Kredit: verywell.com
5. “Orang cakap bersalin pembedahan ini sakitnya sampai ke tua nanti.”
Sakit pinggang, tak boleh angkat barang berat, sakit bahagian luka, sakit kaki, belakang atau sebagainya – tak perlulah kita menakut-nakutkan mereka tentang apa yang bakal dilalui walaupun mempunyai pengalaman sendiri. Ini kerana, banyak lagi faktor yang mendorong kepada kesakitan yang kita lalui itu.
Yang penting, percayalah bahawa mereka telah membuat keputusan yang terbaik demi menyelamatkan bayi dan ibu. Mereka tentu telah diberitahu oleh doktor secara terperinci tentang risikonya sejak hari kelahiran itu lagi.
Kesan apa pun yang bakal dihadapi nanti, itu semua berada di luar kawalan kita.
Foto Kredit: womansday.com
6. Bagilah aku tengok kesan parut bersalin pembedahan kau tu.”
Wanita yang baru lepas bersalin biasanya amat sensitif terhadap penampilan mereka.
Buat yang pertama kali melaluinya, mereka tentu agak sukar menerima kenyataan bahawa perut akan menggeleber buat beberapa ketika. Maka, dah tentulah mereka akan rasa tidak selesa untuk menunjukkannya.
Lagi pula, mungkin saja ekspresi dan komen-komen yang akan menyusul selepas melihat kesan parut tersebut akan mengguris hatinya.
Foto Kredit: tumbuh-kembang.co.id
Pengalaman Bersalin Caesar Punya Keunikan Tersendiri
Benar, pengalaman bersalin Caesar mempunyai keunikan tersendiri berbanding mereka yang bersalin normal.
Walaupun ianya berbeza, ia sedikit pun tidak akan merendahkan ‘status’ anda sebagai seorang wanita yang pernah melahirkan.
Maka, berbanggalah dengan kelahiran bayi anda tak kiralah apa caranya sekalipun!


Pengalaman Bersalin Dengan Epidural. Benarkah Ada Side Effect?

Pengalaman Bersalin Dengan Epidural
Semasa saya hamil anak pertama, gynea saya ada mencadangkan saya agar mengambil epidural kerana proses kelahiran anak pertama akan mengambil masa yang agak lama. Beliau bimbang saya tidak dapat menahan kontraksi dan pada masa yang sama beliau bimbang saya akan hilang tenaga. Pada mulanya saya tidak mahu mengambil epidural. Saya mahu rasa sendiri bagaimana kesakitan bersalin tanpa epidural, iaitu bersalin secara normal.
Namun cita-cita saya itu hanya tinggal harapan. Ketika hari saya turun tanda bersalin, saya memang merasakan kesakitan kontraksi bermula dari pukul 4 pagi sehingga pukul 9 pagi. Kebetulan pada siang hari saya tawaf satu shopping complex. Apabila pulang ke rumah terus turun tanda nak bersalin. Saya langsung tidak berehat. Oleh kerana bimbang saya akan kehilangan tenaga kerana terlalu lama menahan kesakitan akhirnya saya membuat keputusan untuk mengambil suntikan epidural.

Kaedah bersalin guna epidural
Untuk pengetahuan semua, semasa hamil saya langsung tidak study tentang epidural, kesan pengambilan dan bagaimana ia dilakukan. Juga langsung tidak tahu bagaiman kaedah bersalin menggunakan epidural.
Jururawat memberikan saya segala pamphlet tentang suntikan epidural ketika saya sedang sakit. Saya baca hanya sekali imbas dan jururawat datang membawa semua dokumen persetujuan untuk ditanda tangan oleh saya dan suami.

Bagaimana rasanya?
Ketika pakar bius menjalankan tugas, memang terasa seperti renjatan elektrik. Selepas selesai suntikan, kesakitan kontraksi memang lansung tidak saya rasa tetapi saya agak mengantuk dan mengalami kegatalan di seluruh badan. Saya seperti orang yang kena suntik dengan dadah ketika itu.

Berapa lama boleh tahan sakit?
Seingat saya, bius tersebut hanya bertahan lebih kurang 20 minit. Selepas itu saya sudah mula rasa kembali kesakitan kontraksi tersebut.  Namun mungkin tidak ada rezeki untuk saya bersalin secara normal. Saya terpaksa bersalin secara pembedahan kerana bacaan jantung bayi sudah mula jatuh. Alhamdulillah segalanya berjalan dengan baik.
Side-effect selepas bersalin
Selepas pembedahan, pada 3 minggu yang pertama saya mengalami kesukaran untuk bongkok dan duduk tanpa ada sokongan pada tulang belakang. Saya bertanya kepada doktor adakah ini kesan dari suntikan epidural. Menurut kata doktor itu bukan kesan suntikan epidural tetapi kesan dari hamil selama 9 bulan. Kesakitan itu hanya sementara. Sehingga kini saya masih kuat dan bebas melakukan aktiviti harian saya seperti biasa.
Apa itu epidural?
Sebelum saya tamatkan artikel ini, izinkan saya menjelaskan apa itu epidural. Menurut laman BabyCenter, epidural merupakan suntikan ke dalam satu ruang kecil di belakang anda, menggunakan jarum yang bengkok dan berlubang.
Hujung jarum yang bengkok akan dicucuk antara dua vertebrae dan jarum itu akan masuk ke dalam ruang di luar lapisan pelindung yang mengelilingi tulang belakang anda yang dinamakan ruang epidural. Satu tiub halus (atau kateter) disalurkan melalui jarum berlubang itu, kemudian jarum tersebut akan dicabut keluar. Kateter halus itu akan dilekatkan pada belakang dan pada bahu anda.
Pakar bius akan menyuntik anestetik lokal (sama seperti apa yang dilakukan oleh doktor gigi) ke dalam kateter untuk mengebaskan bahagian bawah abdomen anda. Kaki anda juga akan berasa kebas. Anda tidak lagi merasakan sebarang kontraksi.
Sungguh ngeri bunyinya bukan? Usah risau, saya sudah merasainya. Saya pasti, anda juga dapat menahan sakit bersalin.
Akhir kata
Ini adalah sedikit pengalaman dari saya salah seorang pengguna suntikan epidural. Bagaimana dengan anda? Pernah guna epidural untuk bersalin?


Bapa Ini Kongsi Pengalaman Hadiri Kelas Antenatal Di Andorra. Cuma RM50/seorang, Serius Berbaloi!

Sejak mula beroperasi Disember 2017 lalu, nama Hospital Wanita Dan Kanak-kanak Andorra kian meniti bibir para wanita yang bakal bergelar ibu. Dengan bangunan tersergam indah dan penataan dalaman yang ceria, hospital pertama di Malaysia yang berkonsep patuh syariah ini menjadi popular kerana dikatakan berjaya membangkitkan persekitaran yang damai untuk ibu bersalin. Pendek kata, macam duduk di hotel atau rumah sendiri – berbeza dengan persekitaran hospital yang biasa.
Dengan review meluas serta maklumbalas pengalaman bersalin yang positif daripada pelanggan, tak hairanlah ramai wanita berimpikan untuk melahirkan bayi di sini. Selain menyediakan perkhidmatan bersalin yang lengkap, pihak Andorra juga membuka kelas antenatal untuk orang ramai. Dalam kesempatan ini, kami bertuah kerana saudara Firdaus Khairi sudi berkongsikan pengalaman beliau yang cukup terperinci dalam kelas antenatal yang dihadirinya bersama isteri di hospital tersebut.

Mari ikuti perkongsian beliau selanjutnya di bawah.
Pengalaman Hadiri Kelas Antenatal Di Andorra. Cuma RM50/seorang, Serius Berbaloi!
InsyaAllah, ini kali keempat wife saya mengandung. Tapi ini jugalah kali pertama saya attend kelas antenatal. Saya nak seru sangat kepada bapa-bapa di luar sana. Kalau wife ajak pergi kelas antenatal, tolonglah pergi ataupun tempah kelas tu & ajak wife pergi.

Alhamdulillah, untuk saya lepas attend antenatal class di Andorra banyak ilmu yang saya dapat dan best sangat. Sebelum ini, saya baca pengalaman orang. Kali ini, alhamdulillah ada rezeki dapat rasa sendiri. Terus terang cakap, Alhamdulillah kami puas hati. Tak rugi. Ekstra berbaloi.

Kami hadiri kelas antenatal di Andorra pada 11 Februari 2018 sebab kelas untuk Januari dah penuh.
6 Sebab Saya Rasa Berbaloi Hadiri Kelas Antenatal Di Andorra
Biasanya pengetahuan tentang pregnancy ni, ibu-ibu je yang banyak ambil kisah. Betul? Sebenarnya, bapa-bapa pun wajib ambil tahu. Tak boleh lepas pada ibu-ibu saja. Sekurang-kurangnya, wife akan rasa adanya sokongan dari kita sebagai suami.
Seharian attend kelas antenatal ni, banyak ilmu yang saya dapat. Terlalu banyak. Sampai saya rasa punyalah naifnya saya ni. Saya cakap dekat wife, “Dulu kita takde ilmu kan..”. Wife saya senyum je tengok saya. Senyum semacam pulak tu.. Haishhhh…
Ok saya nak share apa yang best sangat kelas antenatal di Andorra ni. Ini apa yang saya rasa tau, orang lain saya tak tahu.
1. Yuran Terlajak Berbaloi
Untuk suami & isteri, yuran antenatal hanya RM100 SAHAJA. Maknanya satu kepala RM50. Ha, murah kan? Memang murah. Sangat-sangat murah untuk ilmu-ilmu dari pakar, makanan sedap-sedap dari team Chef Zubir (Masterchef), fasiliti yang superb & pengalaman yang awesome.

2. Layanan Ala Hotel First Class
Taknak over. Tapi kami rasa memang macam layanan hotel kelas pertama. Sampai-sampai saja, staf Andorra yang bertugas sambut dengan ramah, senyum tak pernah lekang. Daftar nama & ingat nombor untuk cabutan bertuah. Ada krew yang akan attend kita. Siap tolong tekankan butang lif & hantar sampai ke hall untuk kelas antenatal.
Kebetulan waktu naik lif, kami terserempak dengan CEO Andorra, Puan Zaila. Ceria, energetic, peramah & tak lokek senyum. Patutlah team Andorra pun bersemangat & peramah.

3. Makanan Super Sedap
Part makanan, Ya Rabbi… Sedap sangat-sangat. Team Chef Zubir yang masak, tentulah sedap. Super sedap. Haish… Masa tulis ni pun terliur tau bila teringat sedapnya lahai..
Ada dua kali makan, sarapan pagi & makan tengahari. Macam-macam ada dalam menu makanan tu. Makan ala-ala di hotel. Adik-adik dari team Chef Zubir ni pun senyum je waktu serve. Terima kasihlah adik-adik, layan baik-baik kami semua waktu tu. Senang hati kami nak makan. Nak tambah pun tak malu & segan.

4. Pengisian Hebat & Mantap
Mula dari pagi bersama Prof Muhaya, sampailah ke petang. Semuanya best. Rezeki sungguh dapat jumpa Prof Muhaya secara live. Saya dan wife dapat peluang jadi volunteer buat praktikal ilmu Prof. Dalam slot Holistic Parenting ni, Prof share tentang 5 Love Languages. Prof juga tekankan tentang kenapa kita perlu tahu fasa kehidupan. Bila dah tahu fasa kehidupan baru kita boleh set GPS kehidupan kita.
Second session by Dr Yulianty Ariffuddin. Salah seorang doktor O&G di Andorra juga. Topik serius, tapi gaya Dr Yuli sampaikan memang seronok. Apa expectation kita bila ibu-ibu dah masuk labor room. Persediaan & kefahaman tu penting. Jadi, kita boleh standby & taklah blur saja nanti bila wife dah nak bersalin.
Antara topik lain yang ada dalam kelas ni, ilmu penyusuan. Wajib jugak untuk bapa-bapa tahu. Setidak-tidaknya, kita boleh faham apa cabaran penyusuan badan yang isteri-isteri kita hadapi. Nanti kita sebagai suami akan lebih bersedia untuk bagi moral support pada isteri.
Ada beberapa lagi seisi lain dengan pihak sponsorship. Antaranya yang saya ingat dari Cyrocord, Anmum & Sebamed. Sesi terakhir kami belajar teknik bersalin dengan betul. Walaupun untuk kami kali ini bukan anak sulung, teknik bersalin dgn betul tetap kena tahu. Untuk yang tak tahu, wajib belajar. Ada juga diajar teknik pernafasan masa sakit contraction & cara meneran dengan betul.
Kenapa suami-suami kena tahu jugak teknik-teknik ni? Sebabnya bila wife sakit sangat masa contraction, ada kemungkinan wife kita akan terlupa teknik bernafas yang betul. Masa tu kita kena tunjuk hero, ingatkan isteri cara yang betul. Teknik yang betul dalam labor room boleh bantu wife kita manage sakit contraction & deliver baby secara natural & selamat, insyaAllah.
Jadi, nampakkan betapa pentingnya untuk husband and wife tahu ilmu-ilmu ni? Sekali lagi saya seru untuk para suami, ambil berat tentang kelas natenatal. Semampu yang boleh, cuba usaha untuk sertai dengan isteri.

5. Cabutan Bertuah & Goodie Bag
Habis sesi praktikal, ada sesi cabutan bertuah. Hadiah-hadiah untuk cabutan bertuah pula memang best. Siapa yang dapat tu memang kira bertuah habislah. Ada pam susu, steamer, set new born, car seat, baby stroller & banyak lagi. Lebih kurang 20 lebih hadiah-hadiah yang sangat menarik.
Kebarangkalian untuk menang pula sangat tinggi. Bayangkan peserta yang hadir lebih kurang 50 orang pasangan. Dari jumlah peserta tu, sebahagian akan dapat rezeki menang cabutan bertuah tu.
Tapi untuk yang tak dapat apa-apa hadiah cabutan bertuah, jangan sedih. Sebabnya Andorra akan bagi kita bekal goodie bag yang mana barangnya tak kurang hebat juga. Kalau dikira harganya, mungkin boleh cecah ratus ringgit.

6. Andorra Tour Visit
Akhir sekali, Puan Zaila CEO Andorra tawarkan kami untuk jalan-jalan untuk tengok fasiliti di Andorra. Kalau tak ada event macam ni, tak bolehlah suka-suka naik ya.
Kami semua masing-masing pusing Andorra – round bilik bersalin, jalan-jalan tengok wad 4 bedded, 2 bedded, 1 bedded, VIP suites & bilik nursery. Masa melawat bilik nursery tu kami tengok dari luar bilik kaca ada baby, comellah sangat masyaAllah.

Serba Sedikit Tentang Kelebihan Hospital Andorra
Apa yang saya perasan, antara kelebihan yang ada pada Andorra :
1. Wad Yang Amat Selesa
Sangat comfy & homey. Katil-katil bercadarkan cadar patchwork. Cantik & nampak selesa. Tujuannya nak bagi ibu-ibu rasa macam dekat rumah, bukan dekat hospital.
Paling best tentulah bilik satu katil (one bedded). Selain tak berkongsi dengan ibu-ibu yang lain, kita boleh bawa famili & anak-anak bermalam dekat situ. Bilik yang agak luas, selesa, ada TV & bilik air khas. Andorra memang galakkan famili stay sama-sama ibu untuk bagi support pada ibu-ibu yang dah bersalin ni.

2. Servis Untuk Ibu Bersalin
Di Andorra, servis yang ada sangat mesra ibu. Ibu-ibu yang dah bersalin, staf nurse akan uruskan sebaik mungkin. Sampai ada nurse yang akan uruskan untuk mandikan & siapkan ibu-ibu.
Tapi, kalau kita sebagai suami nak ambil tugas mandi & siapkan isteri kita, boleh aje. Lagi bagus.
3. Menu Berpantang Ala Hotel
Lepas bersalin, Andorra akan bagi pilihan untuk ibu-ibu pilih pakej menu yang semuanya sedap-sedap. Sekali lagi, team Chef Zubir yang akan sediakan semua menu-menu ni.
Kalau ada bapa-bapa ataupun famili yang teringin nak rasa menu ala hotel ni, ada food service yang Andorra sediakan. Menarikkan? Tak perlu ‘paw’ makanan isteri. Hehe.

4. Harga Promosi Yang Menarik
Andorra ada sediakan pakej terbaik. Tempoh hari ada promosi bagi yang menempah sebelum 28 Februari lalu.
Bermula dari RM2499 untuk bilik 4 orang. RM2699 untuk bilik 2 katil & RM2999 untuk bilik 1 katil. Perlu buat full payment. Andai kata tak jadi bersalin di Andorra, Andorra akan pulangkan semula wang kita.
Kalau nak tahu bila ada promosi lagi, kenalah selalu tengok laman web mereka.

5. Pakar O&G Wanita Yang Bertauliah
Yang ini sebenarnya paling penting. Sekarang memang hangat isu kelahiran yang selamat. InsyaAllah di Andorra, pakar-pakar O&G terdiri dari doktor-doktor yang berpengalaman. Dr. Khamsiah, Dr. Lily Fariza & Dr. Yulianty. Doktor-doktor ini yang akan bantu ibu-ibu masa nak bersalin nanti. Tak perlu risau tentang doktor lelaki. Sebabnya di Andorra, semua pakar-pakar terdiri dari doktor wanita.
Kalau nak bersalin di Andorra, syaratnya mesti attend check up sebanyak 2 kali.
6. Non Muslim Juga Dialu-alukan
Tak terhad untuk orang Islam sahaja. Kalau ada non-muslim yang nak cuba servis di Andorra, sangat-sangat dialukan. Waktu kami attend kelas antenatal ni pun, ada pasangan India yang hadir sama. Siap menang hadiah cabutan bertuah tempat pertama lagi.

7. Lain-lain
Sentiasa akan ada alunan bacaan AlQuran. Sangat tenang. Memang membantu ibu-ibu untuk urus emosi saat nak bersalin & selepas bersalin.
Perancangan akan datang, khabarnya Andorra bercadang nak buat servis untuk confinement. Yang ni khas untu ibu-ibu berpantang.
Terbaru, Andorra dah ada panel. Antara panel yang berdaftar dengan Andorra :

Amanah Raya Berhad
World Health Organisation
Staff of Selangor Government – via 3rd party SelCare
Pusat Pungutan Zakat – MAIWP

Hadiah Istimewa Buat Isteri
Untuk ibu-ibu yang berhajat nak bersalin di sini. Bolehlah share dengan suami masing-masing. Untuk suami-suami yang nak bagi hadiah terbaik untuk isteri, pakej bersalin di Andorra boleh masuk dalam senarai. At least bagi hadiah untuk isteri, kelas antenatal Andorra yang the best.
Jujurnya baru saya tahu betapa pentingnya kelas antenatal untuk persediaan fizikal dan emosi suami & isteri. Jarang saya tulis macam ni. Tapi sebab saya rasa informasi ini sangat berguna untuk pasangan suami isteri tahu, saya gagahkan tulis.

Cara Menempah Kelas Antenatal Di Hospital Andorra
Cara nak tempah kelas antenatal di sini senang saja. Caranya:
i. Survey tarikh kelas dibuka dan yang masih ada kekosongan.
ii. Email ke [email protected] Buat karangan sikit, masukkan butiran kita & maklumkan yang kita nak booking kelas antenatal di Andorra. Beritahu sekali dah berapa minggu pregnant. Andorra akan bagi prioriti untuk ibu-ibu yang dah 28 minggu & ke atas.
iii. Dapat reply dari pihak Andorra.
iv. Buat bayaran RM100 untuk suami dan isteri. Maknanya satu kepala, RM50 saja. Murah sangat kan?
v. Dapat confirmation dari pihak Andorra. Tunggu masa & hari kejadian.
Tips: Kalau tak dapat reply dari pihak Andorra, cuba call 03-89661133 untuk follow up. Setidak-tidakya, pihak Andorra akan alert dengan email kita. InsyaAllah pihak Andorra sangat membantu.
Akhir kata dari saya, nak bersalin tak perlu cari doula. Cukuplah pergi ke Andorra.

*Perkongsian oleh saudara Firdaus Khairi ini disunting dan diterbitkan semula dengan kebenaran. Untuk sebarang pertanyaan lanjut, boleh rujuk dan follow post asal beliau di SINI.


Pengalaman Bersalin Di Az Zahrah, Bangi (Hospital Islam Az-Zahrah)

Jenis Hospital: Swasta
Alamat:
Hospital Islam Az-Zahrah
39, 23, Jalan Medan Pb 1a,
43650 Bandar Baru Bangi, Selangor, Malaysia

Nombor telefon:  03-8921 2525
Laman web: www.azzahrah.my

Email:  [email protected]

Lokasi:
[flexiblemap address=”34, Jalan Medan Pb 1, Seksyen 9, 43650 Bandar Baru Bangi” title=”Hospital Islam Az-Zahrah”]
[infobox title=’Tentang Hospital Islam Az Zahrah’]

Medi-Circle Sdn Bhd adalah sebuah syarikat milik penuh Bumiputera yang ditubuhkan pada Mac 1997. Syarikat ini telah ditubuhkan untuk meneroka di dalam perkhidmatan penjagaan kesihatan dan menjadi usaha kami untuk menjadi salah satu peneraju utama dalam industri ini. Kejayaan pertama kami dalam perkhidmatan perubatan ialah dengan penubuhan Pusat Rawatan Az-Zahrah Islam (AZIM) Bandar Baru Bangi, pada bulan Oktober 1997.
Terdiri daripada pasukan yang berwibawa dan berkeupayaan di dalam pengurusan dan para perubatan profesional, Pusat Perubatan Islam Az-Zahrah (AZIM) telah mencatatkan pertumbuhan luar biasa dengan pencapaian kewangan dan sosial yang berterusan. Hari ini, kami menawarkan pelbagai rawatan perubatan yang khusus untuk memenuhi keperluan penduduk setempat yang semakin meningkat dan juga kawasan penduduk di sekitarnya.
Kini, Pusat Perubatan Islam Az-Zahrah (AZIM) yang dikenali sebagai Hospital Islam Az-Zahrah (HIAZ).
[/infobox]
Foto Kredit: www.azzahrah.my
1. Kos / Harga Bilik

Deluxe : RM220
Two Bedded : RM125
VIP : RM285
Standard Single : RM185
Single : RM155
Three Bedded : RM110
Four Bedded : RM90
Super Deluxe : RM250
Nursery : RM50 – RM170
Surgical Case : RM60

**Harga bilik termasuk makanan, tidak termasuk GST 6%
2. Harga / Kos Bersalin

Normal Delivery: RM1,688

Caj tambahan mungkin dikenakan jika peralatan tambahan atau ubat diperlukan, atau proses kelahiran yang memerlukan prosedur khas seperti Vacuum, Forcep atau Epidural. Berikut adalah caj tambahan jika:

IOI (INDUCTION OF LABOUR) : RM400
NORMAL VACCUMM : RM400
KIWI VACCUMM : RM500
EPIDURAL : RM800
FORCEP : RM400

3. Pakej Bersalin
HIAZ menawarkan Pakej Bersalin Ummi pada harga RM1,688 sahaja. Pakej ini termasuklah:

Ujian Nurseri, Kumpulan Darah, G6PD Ujian, TSH dan suntikan wajib (VIT K, BCG dan HEP â€‹â€‹B1)
Pemeriksaan CTG (2 kali 10 minit setiap sesi) CTG check-up (2 times 10 minutes per session)
Pemeriksaan bayi oleh Pakar
Peralatan perubatan dan keperluan asas kehamilan
Bilik 2 katil

Antara kelebihan lain Pakej Bersalin Ummi ialah:

PERCUMA 1 SESI sauna
50% Diskaun untuk 2 jam Pakej Spa

4. Bilangan Katil
Tiada maklumat
5. Kemudahan, Servis dan Fasiliti

Kawasan menunggu
Wad
Farmasi
Nurseri
Dewan bedah

Harga dikira mengikut hari, makanan disediakan.
6. Senarai Doktor Pakar
Obstetrics & Gynaecology

Dr. Noraini bt Nor
Dr. Fazlina Hanum bt Mohd Ali
Dr. Mashita Mohamed Kassim

7. Pengalaman bersalin di Az Zahrah
Jom baca pengalaman bersalin di Az Zahrah Bangi yang dikongsikan oleh Nazira Mohd Redzuan:
Dalam pukul 5 pagi, memang tak tido langsung aku malam tu, sakit makin kerap. Disebabkan aku tak tahan sakit contraction yang dah terlalu kerap, memang aku taknak balik rumah sebab contraction setiap 5 minit kot. So, kitorang decide untuk terus ke Hospital Azzahra Bangi, tempat aku buat monthly checkup.
Mula2 rasalah sakit tu berkurang, dapat tido sampai pukul 1 lebih. Dalam pukul 2 lebih, datang balik sakit tu. Kali ni contraction makin kuat. Aku genggam tangan Shahrir sekuat hati setiap kali terasa contraction. Ni dah sampai tahap nangis2 aku cuba menahan sakit. Terus panggil nurse. Mak bidan datang check jalan, dah 8 cm!!!!! Fuh!!! Lega sangat aku, finally the time has come. Dalam pukul 3.10 pagi masuk labour room.
Lupa nak sebut, doktor yang sambut kelahiran baby girl kitorang ni ialah Dr. Noraini, a very friendly & motherly doctor. Aku buat monthly checkup dengan Dr. Noraini jugak so semua rekod perubatan sepanjang bersalin ada dalam tangan beliau. Proses menjahit luka bersalin pun sekejap je, tak terasa sangat berbanding dengan bersalin Nawfal dulu. Mungkin sebab Dr. Noraini dah berpengalaman lama, so she knows how to make the process not so painful. Kalau google pasal Hospital Azzahra pun, kebanyakan blogger dirawat oleh Dr. Noraini & semuanya bagi review yang positif.
Untuk baca cerita penuh pengalaman bersalin di Hospital Islam Az Zahrah, Bangi ini, anda boleh baca di blog Puan Nazira sendiri di sini.
Bagaimana dengan anda?
Pernah bersalin di Az Zahrah, Bangi? Jika pernah, kongsikan pengalaman bersalin di Az Zahrah di ruangan komen di bawah. Bukannya apa, sedikit sebanyak dapat memberikan sedikit maklumat, panduan dan manfaat untuk bakal ibu yang lain!
[rwp-review id=”1″]
[rwp-table id=”0″]
[rwp-table id=”1″]


Pengalaman Bersalin Di Columbia Asia Bukit Rimau, Shah Alam

Jenis Hospital: Swasta
Alamat:

Hospital Columbia Asia Bukit Rimau
No. 3 Persiaran Anggerik Eria, Bukit Rimau, Seksyen 32
40460 Shah Alam, Selangor
Nombor telefon:

603 – 5125 9999 (General Line)

603 – 5125  9766 (Emergency Line)
Laman web: www.columbiaasia.com
Email: [email protected]
Lokasi:
[flexiblemap address=”Hospital Columbia Asia Bukit Rimau” title=”Hospital Columbia Asia Bukit Rimau”]
[infobox title=’Tentang Hospital Columbia Asia Bukit Rimau’]

Hospital Columbia Asia Bukit Rimau adalah hospital berbilang khusus di kawasan perumahan yang jauh penduduk Shah Alam. Dilancarkan pada bulan Oktober 2010, hospital ini memenuhi keperluan perubatan masyarakat di Bukit Rimau, Kota Kemuning, Klang, Shah Alam dan Subang Jaya. Ia adalah mudah diakses dari Subang Jaya dan USJ melalui Lebuhraya Kesas.[/infobox]

1. Kos / Harga Bilik :

Private Room : RM 195.00
Two-Bedded Room : RM 120.00
Four-Bedded Room : RM 85.00
Day Care (8am to 5pm) : RM 60.00
Isolation Room : RM 250.00
ICU / HDU Room : RM 350.00
Nursery Cot : RM 60.00
Labor Room : RM 150.00 (first 12 hours)

2. Harga / Kos Bersalin :

Normal Delivery: RM4,000-RM6,000
C-Section: RM8,000-RM11,000

3. Pakej Bersalin :
Tiada pakej bersalin ditawarkan di Hospital Columbia Asia Bukit Rimau

4. Bilangan Katil :
Tiada info

5. Kemudahan, Servis dan Fasiliti :

Perkhidmatan 24 jam
Day surgery
Nursery
Paediatrics

6. Senarai Doktor Pakar :
Obstetrics & Gynecology

Dr. Rama Krishna Kumar Krishnamurthy
Dr. Loo Suat Chin
Dr. Ainul Zahaniah Binti Abd Aziz

7. Pengalaman bersalin di Columbia Asia Bukit Rimau

Pengalaman bersalin di Hospital Columbia Asia Bukit Rimau tahun 2015

Puan Saidatul Syazril berkongsi pengalaman beliau ketika melahirkan anak di Hospital Columbia Asia Bukit Rimau

2.Nak tahu kos bersalin normal di Hospital Columbia Asia Bukit Rimau? Jom baca perkongsian dari Puan Liyana Mazlan.

Teruskan bacaan anda di sini..

3. Puan NurKhalida pula berkongsi pengalaman melahirkan anak pertamanya di Hospital Columbia Asia Bukit Rimau pada tahun 2012.

Bersambung di sini..

Bagaimana dengan anda?
Pernah bersalin di Columbia Asia, Bukit Rimau, Shah Alam? Jika pernah, kongsikan pengalaman bersalin anda di ruangan komen di bawah. Bukannya apa, sedikit sebanyak dapat memberikan sedikit maklumat, panduan dan manfaat untuk bakal ibu yang lain!
[rwp-review id=”0″]
[rwp-table id=”0″]
[rwp-table id=”1″]


Pengalaman Bersalin di Damai Service Hospital, Kuala Lumpur

Jenis Hospital: Swasta
Alamat:
115-119, Jalan Ipoh, First Mile
51200 Kuala Lumpur

Nombor telefon: 603 4043 4900
Laman web: dsh.com.my

Email:

Lokasi :
[flexiblemap address=”damai service hospital” title=”damai service hospital”]
[infobox title=’Tentang Damai Service Hospital’]

Ditubuhkan pada tahun 1981, Hospital Perkhidmatan Damai (HQ) adalah kumpulan hospital utama Malaysia yang menawarkan tahap kesihatan menengah. Ia dibina pada Visi Pengasas Dr. Guna Sittampalam iaitu memberikan “Kualiti Penjagaan Kesihatan di Kos Mampu untuk Semua orang” dalam setiap aspek perkhidmatan. Hospital kami mempunyai pelbagai kemudahan diagnostik dan terapeutik mampu merawat sehingga 95% daripada spektrum penyakit. Berjalan 24 jam sehari, kami beroperasi di bawah jagaan perunding yang berkelayakan, jururawat & krew OT. Terdapat lebih daripada 20 jenis kepakaran di hospital dengan sokongan 60 katil pesakit dan 20 katil jagaan harian. Hospital ini bekerja rapat dengan Kementerian Kesihatan dan diiktiraf sebagai hospital dengan ISO 9000: 2001 standard.

Di Hospital Perkhidmatan Damai kita didorong secara berterusan dan inspirasi bagaimana pesakit mendapatkan rawatan yang baik dan sembuh dari penyakit yang cepat. Ia adalah misi kami untuk membantu pesakit menerima penjagaan kesihatan yang terbaik pada kos yang berpatutan.[/infobox]

1. Kos / Harga BilikSuite
Suite Deluxe RM 250.00
Bilik Single RM 180.00
Bilik Double RM 100.00
Wad Terbuka (8 Katil) RM 60.00

2. Harga / Kos Bersalin

Bersalin normal:RM3000++
Bersalin pembedahan : RM6800++

3. Pakej Bersalin
Tiada pakej.

4.Bilangan Katil
53

5. Servis, Kemudahan dan Fasiliti
Obstetrik & Ginekologi

6. Senarai Doktor Pakar
Obstetrics & Gynaecology
Dato’ Dr Guna Sittampalam
Datuk Dr. Mahes Sittampalam
7. Pengalaman bersalin di Damai Service Hospital
Kami masih belum menjumpai mana-mana pengalaman bersalin di Damai Service Hospital yang dikongsikan di Internet. Jika anda ada pengalaman, kongsikan dengan kami.


Pengalaman Bersalin Di DEMC Shah Alam (Darul Ehsan Medical Centre)

Jenis Hospital: Swasta
Alamat:
Darul Ehsan Medical Centre
No 4 Jalan Ikhtisas, Seksyen 14,
40000 Shah Alam,
Selangor Darul Ehsan, Malaysia.

Nombor telefon:
603 – 5515 1888 (General Line)
603 – 5515 1966 (Appointment Line)
603 – 5515 1815 (Fax)
Laman web: www.demc.com.my

Email: [email protected]

Lokasi:
[flexiblemap address=”Darul Ehsan Medical Centre” title=”Darul Ehsan Medical Centre”]
[infobox title=’Tentang DEMC (Darul Ehsan Medical Centre)’]

Hospital Pakar DEMC Shah Alam adalah kumpulan penjagaan kesihatan yang berkembang pesat di Shah Alam yang menawarkan spektrum gabungan penjagaan primer, perkhidmatan pakar dan program kesihatan kesihatan untuk memenuhi keperluan penjagaan kesihatan masyarakat, negara dan pelanggan antarabangsa.
DEMC berusaha untuk terus memberikan perkhidmatan yang unik dan berbeza dengan komitmen tanpa kompromi terhadap kualiti perkhidmatan kepada semua pelanggan mereka. DEMC berbangga dengan reputasi mereka untuk mewujudkan satu pengalaman yang benar-benar prihatin di DEMC. DEMC sentiasa cuba menyediakan perkhidmatan baru dan keperluan pelanggan melalui penglibatan dan perkongsian strategik.
Dengan berbuat demikian, DEMC mencipta formula kejayaan dengan memenuhi keperluan penjagaan kesihatan yang berkembang pelanggan-pelanggan mereka. Falsafah DEMC ini adalah salah satu cara untuk mendekati pelanggan dengan menyediakan inovasi nilai dan kualiti dalam semua usahanya.[/infobox]

1. Kos / Harga Bilik
1. The Orchid Suite
Harga : RM 1,500.00

Bilik mini dengan 1 katil pesakit bersama 1 katil tambahan
Dua (2) bilik mandi
Almari
Bilik mini untuk ruang makan
Dua (2) set TV kabel (Astro)

2. The Suites
Harga : RM 600.00

Terdiri dari 4 konsep dan dekorasi bilik : Bali, Jepun, English dan Perancis
1 katil pesakit bersama 1 katil tambahan
1 Bilik mandi
Almari
Dua (2) set TV kabel (Astro)

3. Executive
Harga : RM 450.00

1 katil pesakit, 1 katil tambahan
1 bilik mandi
Almari, peti sejuk, pet besi
Satu (1) set TV kabel (Astro)

4. Single bed
Harga : RM 185.00

1 katil pesakit
1 bilik mandi
Almari, peti sejuk, peti besi
Satu (1) set TV kabel (Astro)

5. Double bed
Harga : RM 145.00

2 katil pesakit
1 bilik mandi
Almari, peti sejuk, peti besi
Satu (1) set TV kabel (Astro)

* Semua harga bilik termasuk sarapan, makan tengah hari dan makan malam. Masakan adalah eksklusif dari dapur DEMC.
* Pelbagai menu dan perkhidmatan bilik disediakan disetiap bilik

2. Harga / Kos Bersalin :
Normal delivery : RM 3,800 – 4,500.00 (tanpa komplikasi)
i. Deposit : RM 2,000.00
ii. Bilik single, 2 hari 1 malam

Pembedahan elektif (Elective cesarean) : RM RM 8,500 – 11,000.00 (tanpa komplikasi)
i. Deposit : RM 5,000.00
ii. Bilik single, 3 hari 2 malam

Pembedahan kecemasan (Emergency cesarean) : RM 10,000 – 12,000.00 (tanpa komplikasi)
i. Deposit : RM 5,000.00
ii. Bilik single, 3 hari 2 malam

Informasi tambahan
** Epidural : RM 1,000.00
** Vacuum & Forcep : RM 800.00
** Harga termasuk makanan
** Semua kos di atas adalah kos anggaran sahaja

3. Pakej Bersalin
Setakat maklumat yang kami ada, DEMC tidak menawarkan pakej bersalin. Sila rujuk kos bersalin seperti yang disenaraikan di atas. Untuk pengetahuan, kos mungkin akan berubah, samada menjadi lebih tinggi atau lebih rendah. Ia bergantung kepada situasi sewaktu bersalin, kos rawatan, pilihan bilik, komplikasi semasa bersalin dan lain-lain.

4. Bilangan Katil
Tiada info

5. Kemudahan, Servis dan Fasiliti

Kelas antenatal di adakan setiap bulan sepanjang tahun
Perkhidmatan jururawat ke rumah selepas discharge
Breastfeeding support group
Semua bilik dilengkapi dengan penghawa dingin, Astro, peti besi, extra bed dan lain-lain

6. Senarai Doktor Pakar
Obstetrics & Gynaecology

Dr. Norleen Mohd Salleh
Dr. Fairuz A’shikin Abd. Kadir
Dr. Zamri Abdul Rahim
Dr. Mazita Mashor
Mej (Rtd) Thaneemalai Jeganathan
Dr. Jumeah Shamsudin

**Temujanji juga boleh dilakukan secara online

7. Pengalaman bersalin di DEMC
Jom baca pengalaman bersalin di DEMC oleh beberapa blogger dan individu yang ditemubual secara eksklusif
Ikuti pengalaman blogger Almiraz yang melahirkan anak kedua di DEMC

..teruskan bacaan anda di link ini..

Pengalaman bersalin di DEMC, Tahun 2014
Ini pula temubual eksklusif kami bersama Puan Nurul Hajar Razman yang melahirkan anak pertamanya secara cesarean pada tahun 2014
Saya telah mula medical check up di DEMC sejak saya dapat tahu saya hamil. Gynae pilihan saya ialah Dr. Fairuz A’shikin. Dr. Fairuz seorang yang knowledgeable dan lembut. Semua penerangan darinya sangat terang dan jelas.
Saya melahirkan anak saya yang pertama secara cesarean. Alhamdulillah segalanya berjalan dengan lancar. Saya tinggal di bilik single selama 4 hari 3 malam. Bilik amat selesa dan luas. Ada kerusi malas disediakan untuk suami saya.
Dari segi layanan jururawat, semuanya baik-baik belaka. Jururawat akan datang bertanya setiap kali bayi saya menangis dan akan terus bawa bayi ke bilik nursery. Pilihan menu makanan yang disediakan amat menepati citarasa tetapi malangnya saya tak dapat jamah kerana sudah mula berpantang. Untuk pengetahuan, segala keperluan bayi seperti lampin, baju, mandian dan lain-lain semuanya disediakan oleh pihak DEMC. Pendek kata, saya hanya bawa badan sahaja.
Pada hari kedua di sana, fisioterapi akan datang dan mengajar cara untuk bangun dari katil. Selepas seminggu discharge, DEMC akan menghantar jururawat untuk memeriksa keadaan ibu dan bayi di rumah. Kos yang dikenakan untuk semua servis adalah sebanyak RM 9,800.00. Kos ini adalah termasuk kos rawatan bulanan sejak dari 8 bulan sehingga bersalin.
Cuma 1 perkara yang saya agak kurang berpuas hati suami saya tidak dibenarkan menemani saya ketika di bilik pembedahan. Pada hari discharge dari hospital, saya dibekalkan dengan diapers, 1 pek kelengkapan bayi dan lain-lain lagi. Secara keseluruhan saya berpuas hati dengan semua servis dan layanan dari DEMC. Jika ada rezeki hamil anak kedua, saya tidak akan teragak-agak untuk memilih DEMC sekali lagi sebagai hospital bersalin.

Pengalaman bersalin di DEMC, Tahun 2014
Ikuti pula pengalaman Kasihaleeya yang melahirkan ketiga-tiga anak beliau di DEMC
Huahaha… gitew.. kemain korang ni anjer-anjer semuanya.. ai ingat ai je yang manja..korang pon sibukkkk je nak manja… “kak filla, sharelah info pasal DEMC tempat kak filla bersalin tu.. nak tau harga.. sebab kitew nak bersalin bulan 7, bulan 8, bulan 9, tahun depan” amboi over.. hahaha..
Demi anda semua yang ku sayangi.. baiklah meh akak share walaupon gila promote hospital tapi unpaid advert.. mak tak kisah noks..
FYI, anak aku dah 3 orang.. dari anak pertama sampai ketiga semua bersalin kat DEMC ni.. dari DEMC ni kat seksyen 9 (shoplots area) sampai lah dah ada building sendiri kat Seksyen 14, Shah Alam.. dan semua anak-anak aku, Dr. Norleen yang sambut.. Alhamdulilah takde masalah 😉
Dari checkup masa pregnant pon aku dengan Dr. Norleen jugak.. so aku rasa selesa sebab incase apa-apa dia ‘jaga’ aku dari aku pregnant…. tapi tak tentu jugak.. kalau korang amik Doktor yang checkup korang tu.. sekali tup-tup masa bersalin Dr. takde.. so redho je lah Dr. lain yang sambut baby ok? biasanya Dr. ni diorang on call je.. so tak kira lah ko beranak kul 3 pagi pon Dr. korang akan turun jugak time delivery tu.. teruskan bacaan anda di link ini..

Bagaimana dengan anda?
Pernah bersalin di DEMC Shah Alam? Jika pernah, kongsikan pengalaman bersalin anda di ruangan komen di bawah. Bukannya apa, sedikit sebanyak dapat memberikan sedikit maklumat, panduan dan manfaat untuk bakal ibu yang lain!
[rwp-review id=”0″]
[rwp-table id=”0″]
[rwp-table id=”1″]